NUR | İrfan Jurnalı\n185. SAYI | 2022 Aprel Əziz SultanovHEKAYƏ\nOn dörd əsr əvvəl... Hələ dünyaya gözlərini açmadan atasını, altı yaşında ikən də anasını itirən nurlu körpə - Əbdülmüttəlibin nəvəsi Həzrət Muhamməd (s.ə.s) kamal yaşına çatmış, bəşəriyyətin qurtuluş ümidi olmağın astanasında, başına gələcəklərdən xəbərsiz halda bu zülmətdən çıxış yolu axtarmağa başlamışdı. Daxilində baş aça bilmədiyi qəribə hallar baş verir, tez-tez həyatında gerçəyə çevrilən yuxular görürdü. Bu halların mənbəyinin və məqsədinin insan idrakı ilə açıqlana bilməyəcəyinin fərqində idi. Buna görə də tənhalığa çəkilmək, təkbaşına götür-qoy edib nə baş verdiyini anlamaq, bu xüsusda Uca Yaradanın köməyini ummaq qərarına gəlmişdi. Səs-küylü Məkkə küçələrindən, cahiliyyə dövrünün kirli mühitindən uzaq, səmaya - əsl həqiqətin mənbəyinə daha yaxın olan mağara bunun üçün ən münasib yer idi. Yanına bir miqdar azuqə götürdü və Nur dağındakı Hira mağarasına çıxdı. Azuqəsi bitənə qədər orada oturub ibadət və təfəkkürlə məşğul olmağa başladı. İlahi, nə baş verir? Mən kiməm? Nə etməliyəm? Özün kömək ol, ya Rəbbi!..\nSon bir-iki ildə buraya – Hira mağarasına bir neçə dəfə çıxmışdı. Hər dəfə ürəyi sıxılanda buraya gələrək rahatlıq tapır, axtardığı həqiqətə günbəgün yaxınlaşdığını hiss edirdi. Bu il də yenə eyni məqsədlə gəlmişdi, mənəvi dünyası ilə görüş yerinə. Ramazan ayı yenicə yarıdan ötmüş, bədrlənən ay Nur dağını bütün parlaqlığı ilə aydınlığa qərq etmişdi. O aydınlıq qırx yaşındakı Həzrət Muhammədin qəlbinə də sirayət etmiş, daxilindəki həyəcan onu sarsıdacaq həddə çatmışdı. Səhərin açılmasına az qalırdı. Lakin bu həyəcandan onun gözlərinə yuxu getmir, yarıyuxulu halda intizarla həqiqət qapılarının açılmasını gözləyirdi. Və birdən, qapılar sanki taybatay açıldı, yalnızlıq və tənhalığın sükuta boğduğu mağarada qeybdən bir səs əks-səda verdi:\nHəzrət Muhamməd nəyə məruz qaldığını hələ aydınlaşdırmadan qeyri-ixtiyari cavab verdi:\n- Mən oxuya bilmirəm! – o dövrdə oxumaq-yazmaq Məkkədə yayğın olmadığına görə, onun belə cavab verməsi olduqca təbii idi. Qeybdə anidən peyda olan insan surətindəki varlıq (mələk Cəbrayıl) onu qucaqlayıb sıxdı və:\n- Oxu!.. – deyərək əmri təkrarladı.\n- Oxuya bilmirəm, - Həzrət Muhamməd də cavabını təkrarladı. Mələk onu yenə sıxdı və:\n- Oxu!.. – dedi. Həzrət Muhamməd nə deyəcəyini bilmədi, yenə eyni cavabı təkrarladı. Bu zaman mələk onu üçüncü dəfə sıxıb buraxdı və Quranın ilk ayələri nazil oldu:\n“Yaradan Rəbbinin adı ilə oxu! O, insanı ələqdən (laxtalanmış qandan) yaratdı. Oxu! Rəbbin ən böyük kərəm sahibidir. O, qələmi (yazmağı) öyrətdi. O, insana bilmədiklərini öyrətdi”. (əl-Ələq, 1-5)\nBundan sonra mələk yoxa çıxdı. Nə baş verirdi? Həzrət Muhamməd dəhşətə qapıldı. Gördüyü yuxu idi, yoxsa həqiqət? Əgər həqiqətdirsə, yanına gələn, onu sıxan və oxumasını tələb edən varlıq hara getdi, niyə görünməz oldu? Təlaşla özünü mağaradan çölə atdı. Ətrafa boylanıb onu axtarmağa başladı. Yaşadıqlarında şübhəyə düşmək istəmirdi. Bu zaman mağarada gördüyü mələk – Cəbrayıl (ə.s) ona ehtişamlı bir şəkildə, əsl surətində göründü. Hansı tərəfə boylansa o tərəfdə Cəbrayılı görürdü. Yerlə göy arasını dolduran nəhəng görkəmi bütün üfüqü bürümüşdü. Gördükləri və duyduqları artıq qaranlıq bir mağaraya sığacaq qədər kiçik həqiqətlər deyildi. Dağların qaldıra bilməyəcəyi həqiqətin həyəcan yükü altında vücudu sarsılan Həzrət Muhamməd sürətlə evinə doğru enməyə başladı.\nEvinə çatanda mübarək vücudu hələ də titrəyir, daxilindəki narahatlıq keçməmişdi. Həyat yoldaşı Həzrət Xədicə onun qan-tər içindəki halını görəndə o da həyəcana qapıldı: “Nə baş verir?”. Həzrət Muhamməd (s.ə.s):\n- Üstümü örtün! Üstümü örtün!.. – dedi, örtüyü başına çəkdi, bir müddət yatıb istirahət etdi. Sonra qalxıb başına gələnləri Xədicə anamıza danışdı. Axırda:\n- İndi mənə kim inanar, Xədicə? – deyə sual verdi, sıxıntısını bölüşdü. O sadəcə ilahi həqiqətləri öyrənmək arayışında idi, belə bir ağır vəzifə, insanları haqqa dəvət tapşırığı gözləmirdi. Dağın başında gördüklərinə, duyduqlarına kimi inandıra bilərdi?..\nHəzrət Xədicə ərini çox yaxşı tanıyırdı. Heç vaxt yalan danışmaz, kimsəni incitməz, yetim malı yeməz, ədalətsizlik etməzdi. Ona görə də ərinə inandığını deyərək belə təsəlli verdi:\n- Allaha and olsun ki, Allah səni heç bir zaman utandırmaz. Çünki sən qohum-əqrəbanı himayə edir, zəiflərə kömək edir, kasıblara əl tutursan. Hər kəsə yaxşılıq edirsən. Qonağı hər daim xoş qarşılayır, qulluq edirsən. Belə gözəl davranışların qarşılığı başqa nə ola bilər ki?! Sən Allahın insanlara göndərdiyi elçisən. Mən sənə inanıram və bunu təsdiq edirəm!\nBeləliklə, Xədicə anamız Həzrət Muhammədə (s.ə.s) endirilən vəhyə ilk inanan bəxtəvər oldu. Və onun da təxmin etdiyi kimi, Allah seçdiyi bəndəsini yalançı çıxartmadı. 610-cu ilin Ramazan ayında enməyə başlayan ilahi Nur 23 ildə tamamlanaraq həqiqət arayışındakı könülləri Qiyamətə qədər aydınladacaq əbədi məşəl oldu.


Bütöv Azərbaycan dövləti, yeni dünya xəritəsində… |\nBütöv Azərbaycan dövləti, yeni dünya xəritəsində…\nThe New York Times Azərbaycanın birləşəcəyini yazdı\nSentyabrın 22-də “The New York Times” qəzeti Irana hərbi müdaxilə ilə bu regionda, hətta indiki Türkiyədən də güclü bir yeni Böyük Azərbaycan dövlətinin yarana biləcəyini yazır. Müəlliflər Frank Cacobs və Parag Khanna qeyd edirlər ki, XXI əsrin əvvəlində dünyanın siyasi xəritəsi haradasa tamamlanmaq üzrə olan kimi görünürdü. Çünki Sovet Ittifaqının dağılması və dünyanın müstəqil dövlətlər siyahısına çoxlu sayda yeni dövlətin qoşulmasından cəmi 20 il keçir:\n“Amma belə çıxır ki, bu təsəvvürlər doğru deyil. Bu günlər daha bir neçə yeni dövlətin doğulması dalğasının başlamasına bənzəyir. Bu dəfə yeni dövlətlər Sovetlər Birliyinin dağılmasında olduğu kimi hansısa siyasi dəyişiklik və ya münaqişə nəticəsində yaranana oxşamır. Görünür, yeni dövlətlər həm də konkret bir spesifik regionda meydana gəlməyəcəklər”.Sentyabrın 22-də “The New York Times” qəzeti Irana hərbi müdaxilə ilə bu regionda, hətta indiki Türkiyədən də güclü bir yeni Böyük Azərbaycan dövlətinin yarana biləcəyini yazır. Müəlliflər Frank Cacobs və Parag Khanna qeyd edirlər ki, XXI əsrin əvvəlində dünyanın siyasi xəritəsi haradasa tamamlanmaq üzrə olan kimi görünürdü. Çünki Sovet Ittifaqının dağılması və dünyanın müstəqil dövlətlər siyahısına çoxlu sayda yeni dövlətin qoşulmasından cəmi 20 il keçir:\nF.Cacobs və P.Khanna dünya xəritəsində aşağıdakı yeni dövlətlərin yarana biləcəyini ehtimal edirlər:\nBu dövlətin yaranması eyni zamanda, Ermənistanın Dağlıq Qarabağ ərazilərinə iddialarını çətin vəziyyətə sala bilər. Konqresmen Dana Rohrabacherin də sentyabrın 12-də ABŞ-ın Nümayəndələr Palatasına Iranda yaşayan azərbaycanlıların öz müqəddəratlarını təyinetmə hüquqlarının tanınması barədə qətnamə layihəsi təqdim edib. Amma Iran rəsmiləri hələlik bu mövzuda hər hansı şərh verməyib”.\n“The New York Times”da təkcə Iranda deyil, dünyanın başqa yerlərində də yaxınlarda yeni dövlətlərin meydana çıxacağı barədə ehtimallar səslənib. Qəzet həmin mümkün yeni dövlətləri bu cür sıralayır:\nBelçika, nəhayət bölünə bilər\nDil baxımdan ikiyə bölünmüş (fransız və holland dili) Belçika fransız dilinin üstünlüyü əsasında birləşdirilsə də, bu ölkə də qarşıdakı onilliklərdə ikiyə bölünməyə doğru gedir…\nElə indidən iki Konqo var. Biri Fransanın koloniyası, o biri isə Belçikanın. Onların paytaxtları da eyni adlı bir çayın kənarında üz-üzə dayanıb.\nSomalinin parçalanması artıq təsdiqlənib\nMilli hökumətin qurulması bu ilə planlaşdırılır. Amma çoxları inanır ki, ölkənin şərq və qərb hissələri – Puntlend və Somalilend artıq birlikdə olmaq istəmir.\nIndiki dumanlı vətəndaş müharibəsindən sonra Suriyanın gələcəyinin necə olacağını demək çox çətindir. Amma bir şey dəqiqdir ki, aylarla uzanan qanlı müharibədən sonra Suriya əvvəlki ölkə olmayacaq.\nOla bilər, Suriya dini sektaların hökumətə meydan oxuduğu keçmiş Livan kimi bir ölkəyə çevrilsin. Ya da Suriya etnik əsaslarla parçalanmış Dəməşq və Hələb kimi şəhər-dövlətlərə çevrilə bilər.\nKeçən il Səudiyyə Ərəbistanının kiçik Bəhreynə hərbi müdaxiləsi faktiki olaraq buranı Səudiyyənin 14-cü əyalətinə çevirib. Eyni zamanda, Yəməndən Səudiyyə Ərəbistanına köç bu ölkədə 1990-cı ildə Cənubi və Şimali Yəmənin Birləşməsi kimi ciddi konfliktlər yarada bilər. Bu ilin əvvəlində sünni ərəb monarxları da Irandan artan təhlükələrə qarşı Körfəz Əməkdaşlıq Şurasının Ərəb Körfəzi Birliyinə çevrilməsini təklif ediblər.\nABŞ qüvvələrinin bölgədən çəkilməsi, Iranın qərbində və Iraqdakı gərginlik, eləcə də Suriyadakı vətəndaş müharibəsi I Dünya Müharibəsindən sonrakı Yaxın Şərq xəritəsinin tamamilə yenidən çəkilməsilə nəticələnə bilər.\nKürdlərin 3000 illik tarixlərində müstəqil Kürd dövlətinin yaranması imkanı heç vaxt indiki qədər real olmayıb.\nIranın şərqində və Əfqanıstan ərazilərində böyük Puştunistan qurula bilər. Təbii qaz ehtiyatları ilə zəngin olan Bəlucistan (Pakistan) da 1970-ci illərdə aktuallaşan müstəqilliyinə yenidən baxa bilər.\nKonqresmen Dana Rohrabakerlə İran azərbaycanlılarına dair eksklüsiv müsahibə [VİDEO] “Belə üsulla formalaşan parlament buraxılmalıdır”


“HÜCRƏLƏR”DƏN ÇIXAN “RUSBAŞLAR”IN “SƏLİB YÜRÜŞÜ” VƏ... – Və rus əsgərilə Abutalıb Səmədov kimilərin fərqi » www.Bia.Az\n“HÜCRƏLƏR”DƏN ÇIXAN “RUSBAŞLAR”IN “SƏLİB YÜRÜŞÜ” VƏ... – Və rus əsgərilə Abutalıb Səmədov kimilərin fərqi\n4-01-2021, 18:11 47\nBir neçə gündür ki, sosial şəbəkələrdə və mətbuatda rus sülhməramlı kontingentinə aid bir hərbçinin Laçında çəkilmiş videomüraciəti geniş müzakirə olunur. Ayrı-ayrı siyasilər, ictimai fəallar və s. həmin ermənilərə dəstək müraciətini müxtəlif rakurslardan şərh edirlər.\nLakin çoxlarımız bunu qıcıq, hiddət və narazılıqla qarşılasaq da, rus əsgərinin ermənilərə ürək-dirək verib, onların arxasında durduqlarını açıq şəkildə söyləməsində qeyri-adi bir şey yoxdur. Zatən əsrlər boyu rus əsgərinin Qafqazdakı “missiyası” hər kəsə bəllidir və bu “missiya” qətiyyən dəyişməyib.\nAncaq bununla yanaşı, adını bilmədiyimiz bu “qəhrəmanın” ermənilərə ünvanlanan sağlığında bir məqam xüsusi diqqət çəkir: “Hər şey necə olmalıdırsa, elə də olacaq. Hətta nağıllarda da xeyir şərə qalib gəlir...”\nDeməli, bunun və bununla birgə Qarabağa soxulan minlərlə rus əsgərinin gözündə ermənilər xeyir, azərbaycanlılar isə şər təcəssümüdür. Onu da qeyd edək ki, Qarabağa gətirilən əsgərlər heç də adi çağırışçılar deyil, xüsusi hazırlıqlı, təcrübəli hərbçilərdir. Onların siyasi savadı və hazırlığı sıravi rus əsgərindən qat-qat yüksəkdir. Həmin videodakı hərbçi isə bəlkə də zabitdir.\nDeməli, bu adam Laçında rast gəldiyi hansısa erməninin sarsaq təbliğatı yox, özünün keçdiyi “məktəb”in, ordu rəhbərliyinin onun beyninə yeritdiyi tezislərin, bir sözlə, daşıdığı “missiya”nın mahiyyəti əsasında belə danışır. Həmin “missiya” isə özünün də sarsaqladığı kimi “xeyrin şər üzərində qalib gəlməsi” olmalıdır - bu qədər açıq və sadə!\nBu, göstərir ki, o və onunla birgə Qarabağa gələn ruslar Azərbaycanın müharibədəki qələbəsini “şərin xeyir üzərində qələbəsi” kimi anlayır. Baxmyaraq ki, bütün dünya daha çox məhz onun paqonunu daşıdığı və xidmət etdiyi Rusiyanı “şər imperiyası” adlandırır.\nYeri gəlmişkən, həmin videodan qısa müddət sonra sosial şəbəkələrdə guya rus sülhməramlılarının “Yaşasın Azərbaycan” söylədiyi başqa bir video dövriyyəyə buraxıldı. Sonradan məlum oldu ki, bu köhnə video Qarabağda yox, Rusiya ərazisindəki hansısa hərbi hissədə çəkilib, onun qəhrəmanı isə Azərbaycandan olan əsgərdir və Azərbaycandakı valideynlərinə salam göndərir. Böyük ehtimalla bu videonun sülhməramlılara aid kimi təqdim olunması da təsadüfi deyildi və son zamanlar daha da aktivləşən Rusiyanın buradakı beyin mərkəzlərinin “məhsulu”dur...\nDemək olar ki, Rusiya əsgərinin Qarabağa girişinə paralel olaraq, Azərbaycan mediasında və siyasi mühitində də Rusiyameylli şəxslərin, Moskvanın köləsi, agenti olan xəyanətkar şəbəkənnin “səlib yürüşü” müşahidə olunmağa başladı. Hamının tandığı Mehdiyev, Həsənov, Qafarova kimi “rusbaşlar” sanki gizli fəaliyyətə keçib, meydana “hücrələr”dəkilər buraxılıb. Musabəyovların, orucların və sairlərin əslində kim olduqları ortaya çıxmağa başlayıb...\nBu mənada sadə vətəndaşların demək olar ki, tanımadığı, siyasi camiyənin və medianın isə yaddaş kitabında uzaq, tozlanmış səhifədəki bir hərif qədər xatırlaya biləcəyi Abutalıb Səmədov və digər bu kimi şəxslər üzə çıxdı.\nDoğrusu, bu dəqiqə nəinki sadə vətəndaşın, jurnalistlərin arasında sorğu keçirsəniz, onun partiyasının adını media təmsilçilərinin 99 faizi dəqiq deyə bilməyəcək. Əvəzində, qısa müddətdə adamı kimlərsə az qala teleulduza çevirməkdədir.\nBelə təəssürat yaranır ki, A.Səmədov dəvət olunduğu verilişlərdə Rusiyanın ölkəmizə yaratdığı təhlükələri izah etmək istəyən siyasətçiləri, ictimai xadimləri “susdurmaq” missiyası daşıyır. Özü də bu zaman Rusiyanın gərəkliyini, Azərbaycan üçün əhəmiyyətini və nəhayət, Ordumuzun Qarbağdakı irəliləyişinin bizə yaratdığı “təhlükəni”(!) isbat etmək üçün hər cür “arqument”dən istifadə edir.\nMəsələn, bu adamı studiyaya çağırıb, Rusiyanı canı-dildən dəstəkləmək üçün pərvazlandıran “Space” telekanalının efirində ağ yalanlar danışmasına şərait yaradan aparıcı onun dediklərinə heç bir kontur-arqument qoymadı. Adam deyir ki, müharibənin gedişində Makron və digərləri Azərbaycanın ölkə başçısına təzyiq göstərərək “dayan” desələr də, Putin bunu etməyib.\nƏgər bu iddiadan xəbəri olsaydı, elə Putinin özü də Səmədovun dediklərinə təəcüblənərdi. Çünki Rusiya prezidenti özü etiraf edib ki, dəfələrlə müharibəni dayandırmağa çalışıb. Və nəhayətdə Azərbaycan Ordusunun tam qələbəsinə kimin imkan vermədiyi də hər kəsə bəllidir - təzyiqin, “dayan” deməyin buynuzumu olur?\nRusiyanın hərəkətlərinə, sülhməramlıların gəlişinə haqq qazandırmaq üçün həmin bu partiya sədri hətta həddin aşaraq Azərbaycanı Serbiya, Qarabağı Kosova, Azərbaycan Prezidentini isə Slobodan Miloşeviçlə eyniləşdirir. Xatırladaq ki, Miloşeviç serb qoşunları Kosovaya daxil olduğu üçün beynəlxalq tribunala cəlb edilmiş, Serbiya NATO tərəfindən bombalanmış, nəticədə Kosovadan çəkilməli olmuşdu. Kosovanınsa müstəqilliyi bir çox ölkələr tərəfindən tanınmışdı. İndi Azərbaycanı həmin dövrün hərbi cinayətlər törətmiş Serbiya rejimi, Qarabağı isə Kosovo ilə müqüayisə etmək nə dərəcədə doğrudur və bu, kimlərə xidmət edən yanaşmadır? Bu müqayisə kimlərinsə siyasətdə heç bir çəkisi olmayan birinin diliylə, ağzıyla Azərbaycana hədə-qorxu gəlmək, onu qorxutmaq cəhdi deyilmi?\nDoğrusu, bu cür müqayisəyə heç erməni mətbuatında, erməni siyasətçilərinin çıxışlarında belə hər deyən rast gəlinmir...\nAncaq təəccüblüdür ki, bu cür çıxışlara lazımı reaksiya verilmir, dövlətə qarşı yolverilməz fikirlər işlədən, “boyunun ölçüsünü aşan” iddialarla çıxış edənlər məsuliyyətə cəlb olunmurlar...\nBu cür vəziyyət onları daha da cəsarətləndirir, durmadan Rusiyanın maraqlarına xidmət edən açıqlamalar, müsahibələr verirlər, cəmiyyəti qıcıqlandırırlar. Çünki işğaldakı ərazilərimizi ordumuzun rəşadəti , minlərlə gəncimizin şəhadəti hesabına azad etdiyimiz halda, hansısa siyasətçi, deputat çıxıb bunu Moskvanın icazəsi ilə bağladıqda, insanlarımızda haqlı olaraq narazılıq yaranır. Həm də o fikirlərin sahiblərinə qarşı deyil, onlara deputat, partiya rəhbəri statusu verən hökumətə qarşı...\nMoskvanın da istədiyi və burdakı şəbəkəsinə tapşırığı məhz budur - xalqla dövlət arasında uçurum yaratmaq və bölgədə öz maraqlarını reallaşdırmaq imkanı əldə etmək...\nƏlbəttə, Rusiyanın Qarabağa gəlişi, üçtərəfli razılaşmanın hansı zərurətdən irəli gəldiyi, Azərbaycanın hansı seçimlər qarşısında qaldığı və s. barədə cəmiyyətdə aşağı-yuxarı reallığa uyğun müəyyən təsəvvür formalaşıb. Və heç kim Rusiyanın açıq düşmən obrazının yaradılması, Azərbaycanın böyük güclərin döyüş poliqonuna çevrilməsi və s. buna bənzər perspektivlərin tərəfdarı deyil.\nO da məlumdur ki, Azərbaycan Gürcüstan və Ukrayna ilə oxşar problemi yaşasa da, Rusiyayla açıq konfrantasiyaya getməyib, daha balanslı siyasət aparıb. Nəticədə də Rusiya həmin ölkələrdən fərqli olaraq, Azərbaycanla qarşı-qarşıya dayanmayıb. Lakin unutmayaq ki, Moskva Azərbaycanın yanında da olmayıb və deyil!\nHazırda Qarabağda tutduğu mövqelərə və davranışlarına baxanda isə belə təəssürat yaranır ki, Rusiya yanımızda olmaması bir yana, qarşımızdakına açıq dəstək və qayğı göstərir, onu dirçəldir və üstümüzə qalxmasına şərait yaradır.\nBunu bizdəki “rusbaşlar” da görməmiş deyillər. Ancaq bunu gərə-görə Rusiyanın “əvəzolunmazlığından” dəm vururlarsa, deməli məqsədləri başqadır və məlum videodakı rus əsgəri onlardan daha səmimidir, nə istədiyini və nəyə, kimə qulluq etdiyini də gizlətmir...скачать dle 12.1


22 Aprel 12:28 | 1 500\n“Antimilli ünsürlərin “falabaxma kampaniyası”\nProqnozlar özünü tam doğrultmaqdadır... Azərbaycan əleyhinə olan beynəlxalq siyasi dairələr və onların miskin əlaltısına çevrilmiş antimilli ünsürlər yenidən fəllaşmaqdadırlar. Bu dəfə anti Azərbaycan qüvvələri və onların tör-töküntülərinin “yuxusuna haram qatan” hadisə Azərbaycan Respublikası ilə Avropa İttifaqı arasında “Strateji tərəfdaşlıq sazişi”nin imzalanması prosesinin həlledici mərhələyə daxil olması ilə bağlıdır. Məsələyə bu kontekstdə yanaşdıqda 3 hadisənin eyni vaxtda və paralel olaraq baş verməsi diqqətdən yayınmır: a) Azərbaycan müxalifətinin radikal kəsiminin sözügedən saziş əleyhinə dinləmələr keçirməsi və bu prosesdə Azərbaycan iqtidarı əleyhinə böhtan və şər kampaniyasına rəvac verməsi; b) Ermənistanda da oxşar müzakirələrin təşkil olunması və Avropa İttifaqına daxil olan ölkələrə öz lobbiləri vasitəsilə təsir edib, imzalanma prosesinin qarşısının alınması istiqamətində cəhdlər göstərməsi; c) Hər zaman Azərbaycan əleyhinə qərəzli mövqeyi ilə tanınan “Sərhədsiz Repartiyorlar Təşkilatı”nın 2018-ci il üçün “ Dünyada mətbuat azadlığı indeksi”ndə ölkəmizi işğalçı və öz əhalisinin gülləbəran edildiyi Ermənistandan belə xeyli aşağıda təqdim etməsi.\nHadisələr arasındakı ilk baxışdan müəmmalı görünən sinxronluq ayıq-sayıq xalqımızı qətiyyən təəccübləndirmir, çünki yenə də eyni ssenari, eyni tamaşa və eyni ifaçılar...” Bu fikirləri Azərbaycan Respublikası Milli Məclisinin deputatı, Yeni Azərbaycan Partiyası Beynəlxalq Əlaqələr Komissiyasının katibi, siyasi elmlər doktoru, professor Elman Nəsirov bildirib.\nElman Nəsirov qeyd edib ki, Azərbaycanın uğurlarını həzm edə bilməyən xarici və daxili bədxahlarımız unutmsasınlar ki, heç bir qüvvə ölkəmizi öz düzgün yolundan sapdıra bilməz: “Taleyimiz öz əlimizdədir. Ölkəmizdə mövcud xalq-hakimiyyət birliyi sarsılmazdır. Xalq Prezident İlham Əliyevi birmənalı olaraq dəstəkləyir. Prezident də hər hansı beynəlxalq siyasi dairələrin diqtəsi ilə deyil, məhz Azərbaycan xalqının milli mənafeyindən irəli gələn müstəqil bir siyasət həyata keçirir. Bu xalq-hakimiyyət birliyini güclü edən həlledici amilldir, eyni zamnada bu monolitliyin xarici bədxahlarımızın və daxili “sapı özümüzdən olan baltalar”ın hədəfinə çevrilməsini şərtləndirən mühüm səbəbdir.\nAntimilli ünsürlərin işçi sənəd səviyyəsində olan bir sazişi mətni ilə tanış olmadan belə tənqid atəşinə tutmaları əslində onların qaragüruhçu, qurucu deyil, dağıdıcı xislətlərinin ifadəsidir.”\n“Radikal müxalifət və onların tör-töküntülərinin nəzərinə çatdırırıq ki, Ermənistan-Azrbaycan, Dağlıq Qarabağ münaqişəsinin Azərbaycanın ərazi bütövlüyü çərçivəsində həll olunmasına dair müvafiq bəndin guya ki,sənəddə əks olunmamasına dair sizin “öngörməniz” əslində “siyasi korluq”dan başqa bir şey deyildir. Bəsirət gözünüz açılsa, görərsiniz ki, qeyd edilən sazişdə Azərbaycanın ərazi bütövlüyü, suverenliyi və sərhədlərinin toxunulmazlığı ilə bağlı müvafiq maddələrin əks olmasını şərtlədirən kifayət qədər ciddi sənədlər mövcuddur. Kütləşmiş hafizənizi təzələmək və bəhanələriniz üçün şans qalmasın deyə, onların bəzilərini diqqətinizə çatdırırıq:\nBeləliklə, ermənilər, ermənipərəstlər, antimilli ünsürlər, milli dönüklər və qaragüruhçu tor-toküntülər, nəzərinizə çatdırırıq ki, Azərbaycan Respublikası ilə Avropa İttifaqı arasında mühüm siyasi sənədin imzalanması ərəfəsində keçirdiyiniz təlaş, həyəcan və qorxunun motivlərini başa düşürük. Sizin Azərbaycandakı sabitliyin, təhlükəsizliyin, inkişafın daha da möhkəmləndirilməsinə və bunun əsasında dayanan xalq-hakimiyyət birliyinin sarsılmaz qüvvəyə çevrilməsinə xidmət edən istənilən addımdan vahimələndiyinizin də fərqindəyik. Müdrik xalqımız sizi hələ keçən əsrin 90-ci illərin əvvələrindən çox yaxşı tanıyır. Xalqımızın yaddaşına siz “xaos” və “anarxiya” sözlərinin sinonimi kimi həkk olunmusuz. Xalqı bir dəfə aldatdınız, daha yetər. Çəkilin siyasi səhnədən! Qorxun, el qınağı yaman olur...”-deyə, Elman Nəsirov bildirib.


12 Dekabr 2020 10:07\nHeydər Əlirza oğlu Əliyev 1923-cü il mayın 10-da Naxçıvanda anadan olub. 1944-cü ildən təhlükəsizlik orqanları sistemində çalışan Heydər Əliyev 1964-cü ildən Azərbaycan SSR Nazirlər Soveti yanında Dövlət Təhlükəsizliyi Komitəsi sədrinin müavini, 1967-ci ildən isə sədri vəzifəsində işləyib, general-mayor rütbəsinə qədər yüksəlib.\nHəmin illərdə o, Leninqradda xüsusi ali təhsil alıb, 1957-ci ildə isə Azərbaycan Dövlət Universitetinin (indiki Bakı Dövlət Universiteti – red.) tarix fakültəsini bitirib.\nAzərbaycana qayıdan Heydər Əliyev əvvəl Bakıda, sonra isə Naxçıvanda yaşayıb, həmin ildə də Azərbaycan Ali Sovetinə deputat seçilib.\nHeydər Əliyevin Vətənə qayıdışı ilə Azərbaycanın milli-siyasi azadlıq hərəkatında yeni bir mərhələ başlayıb.\nHeydər Əliyev həmin gərgin günlərdə xalq arasında olmaqla, Naxçıvanda Azərbaycan xalqının milli-azadlıq, dövlət müstəqilliyi uğrunda mübarizəsinə başçılıq edib.\n1990-cı il noyabrın 17-də Naxçıvan Muxtar Sovet Sosialist Respublikası Ali Sovetinin yeni tərkibdə ilk sessiyası keçirilib.\nHeydər Əliyevin sədrliyi ilə keçirilən bu sessiyanın qərarları Sovet rejiminə sarsıdıcı zərbə vurmaqla çox əhəmiyyətli rol oynayıb.\nHeydər Əliyev Azərbaycan SSR Ali Sovetinin 1991-ci ilin fevralında keçirilən sessiyasındakı çıxışında SSRİ-dən imtinanın və müstəqillik uğrunda mübarizənin vacibliyini məntiqi şəkildə əsaslandırıb.\n“Doğma Vətən torpağına heç də yenidən hakimiyyətə qalxmaq üçün yox, ancaq və ancaq respublikanın bu ağır və çətin dövründə xalqın dərdinə şərik olmağa, vətəndaşlıq borcumu yerinə yetirməyə, azadlıq uğrunda mübarizəyə qoşulmağa gəlmişəm. Məni bir azərbaycanlı kimi bu hüququmdan heç kəs məhrum edə bilməz”, – deyə Heydər Əliyev Azərbaycan SSR Ali Sovetinin sessiyasında demişdi.\nHəmin sessiyada Azərbaycan SSR-nin adı dəyişdirilərək, “Azərbaycan Respublikası” adlandırılıb və üçrəngli bayrağımız dövlət bayrağı kimi təsdiqlənib.\nO, 1991-1993-cü illərdə Naxçıvan Muxtar Respublikası Ali Məclisinin sədri, Azərbaycan Respublikası Ali Soveti sədrinin müavini olub.\nO, 1998-ci il oktyabrın 10-da keçirilən növbəti prezident seçkilərində yenidən Azərbaycan Respublikasının Prezidenti seçilib. 2003-cü il oktyabrın 15-də keçiriləcək prezident seçkilərində namizədliyinin irəli sürülməsinə razılıq vermiş H.Əliyev səhhətində yaranmış problemlərlə əlaqədar seçkilərdə iştirak etməkdən imtina edərək, namizədliyini İlham Əliyevin xeyrinə geri götürüb.\nUzun müddət ABŞ-ın Klivlend klinikasında müalicə olunan Heydər Əliyev 2003-cü il dekabrın 12-də vəfat edib.


Daha bir fəal «vicdan məhbusu» elan edildi\n«Amnesty International» Əmir Abbas Bənayi Kaziminin dərhal azadlığa buraxılmasını tələb edir\nBeynəlxalq hüquq müdafiə təşkilatı «Amnesty International» İranın Azərbaycan fəallarından Əmir Abbas Bənayi Kazimi haqda yeni bəyanat verib.\nSənəddə bildirilir ki, mayın 14-də Təbriz şəhərində yaşadığı evdə həbs olunmuş Əmir Abbas Bənayi Kazimini ETTELAAT əməkdaşları döyüblər: «Milli fəal bir müddət İran Təhlükəsizlik Nazirliyinin təcridxanasında saxlanıldıqdan sonra avqustun 1-də Təbrizin mərkəzi həbsxanasına köçürülüb.\nAnası Cəmilə Kazimi oğlu ilə görüşərkən onda işgəncə əlamətlərini görüb və bu barədə «Amerikanın Səsi»nə məlumat verib. Ertəsi gün Əmir Abbas dərhal ETTELAAT-ın Təbriz yaxınlığındakı təcridxanasına aparılıb və yenidən işgəncəyə məruz qalıb.\nAvqustun 4-də Cəmilə Kazimi oğlunun ana dilini müdafiə etdiyinə görə həbs olunduğunu və işgəncəyə məruz qaldığını bəyan edib. Onun sözlərinə görə, oğlunun dişləri sındırılıb, saçları qoparılıb və bütün bədəni, sifəti gömgöy olub. Atası Rəhim Kazimi də oğlunu ziyarət etdikdən sonra onun ağır vəziyyətdə olduğunu söyləyib».\nBəyanatda qeyd olunur ki, hazırda milli fəalın səhhəti təhlükə qarşısındadır. Əmir Abbas Bənayi Kazimini «vicdan məhbusu» adlandıran «Amnesty International» onun dərhal azadlığa buraxılmasını tələb edib.


Qeyri-neft sektoru: uydurma rəqəmlər və 11 il əvvəlki çağırış - ŞƏRH\n4 Avqust 2015 13:38 (UTC+04:00)\nTarixçinin iqtisadiyyatdan dərs keçmək cəhdi, cəmiyyətə iqtisadi sahənin "özəllikləri", ölkənin maliyyə sisteminin "dərinlikləri" barədə "maarifləndirici" məlumatlar ötürməsi, bəlkə də təəccüblə qarşılanmamalıdır. O mənada ki, əli hər yerdən üzülən və bu aqibətini etiraf etmək istəməyən hikkəli adamların günlərin birində kosmonavtikadan da "mühazirə" deməyə həvəslənməsi gözləniləndir. AXCP-nin nəzdində yaradılmış və adına milli şura deyilən dərnəyin başında dayanan adamlar da elə bu gözləntilərin konkret subyektləridir...\nHəmin bu milli şuranın baş bilənləri payızda keçiriləcək Parlament seçkiləri ilə bağlı toplantıda həmişəki kimi əsası olmayan və uydurma rəqəmlərlə "bəzədilmiş" fikirlər dilə gitirib, müxtəlif çağırışlar səsləndiriblər. Onları dinləyən və cəmiyyətdə baş verən prosesləri az-çox izləyən istənilən şəxs bu adamların xəstə təxəyyülə malik olduğunu birmənalı şəkildə təsdiq edər... Görün bunlar hara gəlib çatıblar - tarixçi xalqa iqtisadiyyatdan dərs keçir. Azərbaycan hakimiyyətinin atdığı istənilən addım onların gözünə qara rəngdə görünür. Sual olunur: Əgər bu adamlar ölkə iqtisadiyyatının və onun qeyri-neft sektorunun inkişafına dair rəsmi səviyyədə açıqlanan faktlar və məlumatlara şübhə ilə yanaşırlarsa, onda nədən "öz şübhələrini" aradan qaldırmaq üçün Dünya Bankı, Beynəlxalq Valyuta Fondu, Avropa Yenidənqurma və İnkişaf Bankı kimi dünyanın ən nüfuzlu beynəlxalq maliyyə qurumlarının Azərbaycan iqtisadiyyatının mövcud durumu barədə məlumatları ilə tanış olmaq istəmirlər? Cavab sadədir: Bu bəylərə həqiqət lazım deyil, onları ancaq qara rəng maraqlandırır. Nə olursa olsun, yalnız bir prinsipləri var: hakimiyyətin dediyinin əksini demək. Beləcə paslanmış düşüncə tərzilə uduza-uduza, itirə-itirə gedirlər... "Ölkədə sosial iqtisadi vəziyyət pisdir, bu il iyunun 13-də səsləndirilmiş rəqəmlər real deyil", "Azərbaycanın iqtisadiyyatı 80% neftdən asılıdır" deyən savadsızlara dəfələrlə konkret faktlar göstərmişik, real rəqəmləri ortaya qoymuşuq. Lakin bu qaragüruh dəstəsinin üzvləri iqtisadiyyatdan elementar biliklərə belə malik olmadan özlərini bu sahənin uzmanları kimi göstərməyə çalışır, cəmiyyətə yalan informasiyalar və uydurma rəqəmlər ötürməkdə davam edirlər. Odur ki, bəzi şeyləri xatırlatmaq zorundayıq.\nAzərbaycan Prezidenti hələ 11 il öncə (!) Nazirlər Kabinetinin geniş tərkibli iclasında "Neft faktoru ölkəmizin iqtisadiyyatında böyük rol oynayacaq, ancaq biz iqtisadi siyasətimizi elə qurmalıyıq ki, sanki Azərbaycanda neft yoxdur - daha doğrusu, Azərbaycan neft ölkəsi deyil" deyəndə, "Bu gün Azərbaycanın iqtisadiyyatı 80% neftdən asılıdır" deyən dilletantlar qeyri-neft sektorunun ümumiyyətlə nə demək olduğunu dərk edə bilmirdilər. Əgər bu adamlar hesab edirlərsə ki, neft pulları Azərbaycana gələn kimi 1-2 il ərzində ölkə iqtisadiyyatının neftdən asılılığını tam aradan qaldırmaq olardı, onda bu adamların məntiqdən və reallıqdan uzaq olan düşüncə tərzinin daşıyıcıları olduğunu isbat etmək üçün əlavə dəlilə ehtiyac qalmır. Əgər eyni qaydada ölkə iqtisadiyyatının neftdən asılılığını heç bir xərc çəkmədən minimuma endirməyin mümkün olduğunu düşünürlərsə, onda bu artıq ağılsızlığın son həddidir ki, var. Azərbaycan hökuməti neft pulları gəldikcə infrastruktur layihələrini reallaşdırmağa başladı. Bu, sonradan ölkənin bütün ərazilərində qeyri-neft sektorunun inkişafını təmin edə biləcək ən vacib şərtlərin birincisi idi. İnfrastruktur layihələri hesabına yaradılan münbit şərait olmasaydı qeyri-neft sektorunun regionlar üzrə inkişafından söhbət belə gedə bilməzdi. Regionların inkişafına dair iki dövlət proqramının uğurla yerinə yetirilməsi və artıq eyni uğurla üçüncü proqramın icra olunması məhz bu əsasda mümkün ola bildi. Prezident sərancamı ilə ötən 2014-cü ilin sənaye ili, cari 2015-ci ilin isə kənd təsərrüfatı ili elan olunması məsələyə dövlət səviyyəsində hansı önəmin verilməsindən xəbər verir. Son 11 il ərzində ölkənin qeyri neft sektoru 2,5 dəfə artmış və bu gün Ümumi Daxili Məhsulun tərkibində qeyri-neft sektorunun payı artıq 70 faizə yaxınlaşmaqdadır. "Azərbaycan 2020: Gələcəyə baxış" proqramında 2020-ci ildə bu rəqəmin 80 faizə çatdırılması nəzərdə tutulub və heç şübhə yoxdur ki, bu nəticə də əldə olunacaq.\nÖlkənin ümumi ixracında qeyri-neft sektorundan ixrac edilən məhsulların az xüsusi çəkiyə malik olması Azərbaycanda qeyri-neft sektorunun zəif olması anlamına gələ bilməz. Bu gün Azərbaycanın qeyri-neft sektorundan ixracın fiziki həcmi çöx böyük sürətlə artır. Daha doğrusu, bu gün qeyri neft-sektorundan ixracın artım tempi bu sektorun özünün inkişaf sürətinə tam adekvatdır. Belə ki, son 5 ildə qeyri-neft sektorundan ixracın həcmi 65% artmışdır. Bu, ildə 13% artım deməkdir. Bu templə qeyri-neft sektorundan ixracın həcminin artmasına heç bir ölkədə, xüsusilə də neft ölkələrində rast gəlmək mümkün deyil. Carı ilin 5 ayı ərzində qeyri-neft sektorundan ixracın həcmi ötən ilin müvafiq dövrü ilə müqaisədə 24,4% artmışdır. 2014-cü ilin yekunlarına görə, Azərbaycanın qeyri-neft sektorundan ixracın həcmi 1,8 milyard ABŞ dollarına yaxın olmuşdur. Bəli, bu rəqəm bizim ümumi ixracımızın 8,0%-nə bərabərdir və elə bu səbəbdən də ilk baxışda az görünür. Lakin vaxtı ilə bizimlə bir məkanda olan ölkələrlə müqayisədə Azərbaycan bu sahədə də onlarn bir çoxunu üstələyir. Sadəcə, Azərbaycan neft ölkəsi olduğundan onun ixracında neftin xüsusi çəkisi böyükdür. Azərbaycanın neft ölkəsi olaraq ölkə iqtisadiyyatının neftdən asılılığını azaltmaq istiqamətində qısa zaman kəsiyində atdığı addımlar heç bir neft ölkəsində heç vaxt atılmayıb. Əsl həqiqət bundan ibarətdir ki, Azərbaycan az bir müddət ərzində qeyri-neft sektorunun inkişafının Azərbaycan modelini ortaya qoya bildi. (Yeri gəlmişkən, təşkilatımız yaxın aylarda "Qeyri neft sektorunun inkişafının Azərbaycan modeli" mövzusunda beynəlxalq konfrans təşkil etməyi planlaşdırır - F.Y) Bu gün Azərbaycanın bütün regionlarında sənaye məhəllələrinin salınması, aqrar parkların yaradılması və biznesə dövlət dəstəyinin genişlənməsi, heç şübhəsiz ki, yaxın gələcəkdə ölkəmizin hər bir bölgəsindən ixrac olunan rəqabət qabiliyyətli məhsulların həcminin daha da armasına səbəb olacaq.\nAzərbaycanda iqtisadiyyatın qeyri-neft sektorunun bu günkü durumunu qara rəngdə görən tarixçı "iqtisadiyyat müəllimlərinə" onu da xatırladaq ki, 2014-cü ildə Azərbaycanın qeyri-neft sektorunda məhsul və xidmət buraxlışının ümumi həcmi 58,4 milyard manat təşkil etmişdir ki, bu da Ermənistanın Ümumi Daxili Məhsulundan 6,2 dəfə, Gürcüstanın Ümumi Daxili Məhsulundan 4,8 dəfə çoxdur...\n"Ekonomiks" Beynəlxalq İqtisadi Araşdırmalar Birliyinin sədri,\nBVF-nin 2023-cü ilədək Azərbaycanın qeyri-neft sektoru ilə bağlı PROQNOZLARI - Artım olacaq (ÖZƏL)\nİqtisadiyyat 15 Noyabr 16:25\nBu il Azərbaycandan ən çox ixrac edilən qeyri-neft məhsullarının siyahısı açıqlanıb\nİqtisadiyyat 30 Oktyabr 21:55\nBu il qeyri-neft sektoru üzrə 100 milyon dollara yaxın mal ixrac olunub\nİqtisadiyyat 3 Sentyabr 15:15\nGündəm 13 Avqust 18:57\nİqtisadiyyat 30 İyul 12:42\nUNEC-dən iqtisad elminin tədrisinə daha bir töhfə: “Beynəlxalq iqtisadiyyat: Nəzəriyyə və siyasət” (FOTO)\nİrandan Azərbaycana narkotik vasitələr keçirilməsinin qarşısı alınıb (FOTO)\nDağlıq Qarabağ Münaqişəsi 12:01\nBakıda aptekdən 6330 manat pul oğurlanıb


Arzuolunmaz rəqiblər - avrokuboklarda\nArsen Vengerin dönəmində ən stabil illərini keçirən “Arsenal” mütəmadi olaraq Çempionlar Liqasında iştirak edirdi.\nApasport.az saytının məlumatına görə, “topçular” buna rəğmən Avropa arenasında son nailiyyətini 1994-cü ildə Kuboklar Kubokunu qazanaraq əldə edib.\nLondon təmsilçisi avrokuboklarda keçirdiyi 326 oyunun 171-də qələbə qazanıb, 85-də məğlub olub, 70-də isə rəqibləri ilə bərabərə qalıb. Komanda son olaraq bir neçə gün əvvəl Avropa Liqasının 1/8 final mərhələsində “Olimpiakos”a məğlub olsa da, ilk görüşdəki qələbə sayəsində yoluna davam edib.\n“Olimpiakos” bununla Premyer Liqa təmsilçisini ən çox məğlub edən komandalar sırasına qoşulub. Görək, “Arsenal”ın avrokuboklar tarixində arzuolunmaz rəqibləri hansılardır?\n“Bavariya” – 7 məğlubiyyət\n“Topçular” üçün ən arzuolunmaz rəqib “Bavariya”dır. İngilislər bu rəqibi üzərində 3 qələbə qazansa da, heç biri mərhələ adlamağa kifayət etməyib. Almaniya klubu son üç matçda “kanonirlər”i 5:1 hesabı ilə üstələyib.\nYunanıstan təmsilçisi ilə duellər gərginliyi ilə diqqət çəkib. Bunun nəticəsidir ki, tərəflər arasında 12 duelin 6-da “Arsenal”, 6-da “Olimpiakos” qalib gəlib.\n“Barselona” – 6\n“Arsenal” “Barselona” önündə 9 görüşün yalnız 1-də qələbə üzü görüb. Onun da revanşında böyük hesabla yenildiyi üçün mərhələ adlamayıb. 2005/06 mövsümündə Çempionlar Liqasının finalında londonlular məhz bu rəqibinə 1:2 hesabı ilə uduzub.\n“Borussiya”, Dortmund – 3\nPremyer Liqa təmsilçisinin üç dəfə yenildiyi komandalara qarşı qələbə sayı daha çox olduğu yeganə klub “Borussiya”dır. 2002/03 və 2014/15 aralığında tərəflər dörd dəfə Çempionlar Liqasının eyni qrupunda yer alıb. Ümumilikdə “Borussiya” 3, “Arsenal” 4 dəfə rəqibini üstələyib.\n“Valensiya” – 3\nBu komandaya qarşı qələbə və məğlubiyyət sayı eynidir. 2018/19 mövsümündə “topçular” Avropa Liqasının hər iki görüşündə qələbə qazanaraq, ümumi qalibiyyət sayını bərabərləşdirib.\n“Ayaks” – 3\nNiderland klubu ilə ingilislər 8 dəfə üz-üzə gəlib. “Ayaks”ın 3, “Arsenal”ın aktivində isə 2 qələbə var. Tərəflər sonuncu dəfə 2005/06 mövsümündə ÇL-i qrupunda qarşılaşıblar.\n“Deportivo” – 3\n“Deportivo” ilə keçirilən 4 matçın 3-də ispanlar üstün tərəf olub. “Arsenal” La Koruniya təmsilçisi üzərində yeganə qələbəsini 1999/2000 mövsümündə UEFA Kubokunda (5:1) əldə edib.\n“Spartak”, Moskva - 3\n“Spartak”la duellərdə də eynilə “Ayaks”dakı göstəricilər təkrarlanıb. 4 duelin 3-də ruslar meydanı qalib tərk edib. Komandaların son görüşü 2000/01 mövsümünə təsadüf edib və “Arsenal” həmin görüşdən üstün ayrılıb – 1:0.


Elanın kodu: 834265\nBaxış sayı: 2462 Elanın tarixi: 20.06.2022\nŞƏXSİ TORPAQ SAHƏSİ SATILIR !! Hövsan qəsəbəsi, Qum adası, Zığ bağları adlanan ərazidə 4 sot torpaq sahəsidir. Qaz, su, işıq xətləri mövcuddur. Ətrafı tam yaşayışlıdır. Yolu asfaltdır. Ərazi daxilində 5 otaqlı yarımtikili də mövcuddur. Ətrafı hasarlıb. Araz marketin arxasında yerləşir. Yola, dayanacağa və ehtiyac duyulan bütün iaşə obyektlərinə yaxın məsafədədir. Sənədi Bağçılıqdır. Qiyməti 41 000 AZN.\nÜnvan: Hövsan qəsəbəsi, Qum adası, Zığ bağları adlanan ərazidə\nBu əməliyyat bu elan üçün artıq tətbiq edilib. Əməliyyatın bitmə tarixi: 30.06.2022 19:27\nBu əməliyyat bu elan üçün artıq tətbiq edilib. Əməliyyatın bitmə tarixi: 27.06.2022 15:24\nƏməliyyatı yenidən apara bilərsiz. Bu halda əməliyyatın bitmə tarixi yenilənəcək. Yeni bitmə tarixi: 07.07.2022 00:30


On ayda Azərbaycanən qaz kəmərləri ilə nə qədər qaz nəql edilib? ABC.AZ\n26 noyabr, Fineko/abc.az. Yanvar-oktyabr aylarında Azərbaycandakı magistral təbii qaz kəmərləri ilə 28 milyard 432,8 milyon kubmetr təbii qaz nəql edilib.\nDövlət Statistika Komitəsindən ABC.AZ-a daxil olan məlumata görə, sözügedən dövrdə əvvəlki ilin eyni aylarına nisbətən 20,4 faiz artım müşahidə olunub. 10 ayda qaz nəqlinin 50,5 faizi Bakı-Tbilisi-Ərzurum (Cənubi Qafqaz Boru Kəməri - CQBK) boru kəməri vasitəsilə həyata keçirilib və bu kəmərlə 14 milyard 364,9 milyon kubmetr təbii qaz ixrac edilib.


Belarusda NEXTA-nın rəhbərini edam gözləyir: Qərb hərəkətə keçdi - Qafqaz Xəbər Agentliyi - qafqaznews.az\nMay 24, 2021 18:37 May 24, 2021 18:37 qafqazarxiv\nLatviyanın AirBaltic hava yolu şirkəti Belarus “etirazçı” NEXTA Telegram-kanalının qurucusu Roman Protaseviçlə yaşanan hadisədən sonra, Belarus Respublikası ərazisindən uçmayacağını açıqlayıb.\nQaynarinfo xəbər verir ki, bu barədə ölkənin Nəqliyyat Nazirliyinin rəhbəri Talis Links məlumat verib.\nOnun sözlərinə görə, daşıyıcı bütövlükdə qlobal hava məkanında təhlükəsizlik tədbirləri ilə vəziyyəti izləyir. Bu anda Beynəlxalq Mülki Aviasiya Təşkilatı (ICAO) Belarus hava məkanının istifadəsi ilə bağlı “daha qlobal bir həll” hazırlaya bilər.\nMayın 23-də Ryanair sərnişin təyyarəsi “minalandığna” dair mesaj səbəbiylə Belarusun paytaxtına enməyə məcbur olub. Belarus hakimiyyətinin terrorçu kimi tanıdığı Protaseviç və sevgilisi tutulub, təyyarə isə Minskdə beş saat qaldıqdan sonra Afinadan yola düşdüyü Vilnüsə uçub. Prezident Aleksandr Lukaşenkonun əmri ilə İrlandiya aviaşirkətinin təyyarəsini qarşısına bir qırıcı təyyarə göndərildiyi qeyd olunur.\nXatırladaq ki, Roman Protaseviçə qarşı özbaşınalığına görə Avropa dövlətləri və ABŞ Belarus üzərindən uçuşların qadağan edilməsinə çalışır. Sonuncu ölkənin vətəndaşları da uğursuz uçuş reysində olublar.\n2020-ci ilin noyabrında Belarus KQB-si Protaseviçi “terror fəaliyyətində iştirak edən şəxslər” siyahısına əlavə edib. Jurnalist Minskdə kütləvi iğtişaşlar təşkil etməkdə, hakimiyyət və polis nümayəndələrinə qarşı düşmənçiliyi qızışdırmaqda günahlandırılır. Telegram kanalı NEXTA ölkədə ekstremist qurum kimi tanınır.\nMüxalifətçini Belarusda edam cəzası gözləyir.\nDünya Redaktor seçimi Region Siyasət


"Yalnız bizdə telefon ustalarını "proqramist" adlandırırlar" - 56 min dollar təqaüd qazanan Yasin - xeberler - BiG.AZ\n"Yalnız bizdə telefon ustalarını "proqramist" adlandırırlar" - 56 min dollar təqaüd qazanan Yasin\nYasin Quliyev: “Hazırlayacağımız robota süni intellekt proqram proqramı yüklədikdən sonra küçələri zibillərdən təmizləyəcək”\nTürkiyədə ali təhsil almaq üçün 56 min dollar təqaüd qazanan 17 yaşlı azərbaycanlı Yasin Quliyevin uğuru sosial şəbəkə və mediada müzakirə olunmaqdadır.\nQeyd edək ki,Yasin bir neçə ay bundan əvvəl II Robot Olimpiadasının qalibi olmuşdu. Elə bu münasibətlə də azedu.az-ın qonağı plan məktəbli suallarımıza maraqlı cavablar vermişdi.\nYasin Quliyevlə bir neçə ay bundan əvvəl aldığı müsahibəni təqdim edirik.\n“Line follower”, “Lego sumo” və “Hardware control” və “Drone Racing” kateqoriyaları üzrə təşkil olunan olimpiadada Bakı, Sumqayıt, Şirvan, Quba, Mingəçevir, Gəncə, Ağdaş, Lənkəran, Şəki şəhərlərini təmsil edən 33 məktəbdən 200-ə yaxın şagird 86 layihə ilə çıxış edib. Layihələr Azərbaycan Robototexnika Mühəndisliyi Akademiyası, STEP Kiçik Kompüter Akademiyasından ibarət münsiflər heyəti tərəfindən qiymətləndirilib.\n-Yasin,necə oldu ki, cəmi 4 yaşında səndə texnologiyaya həvəs yarandı?\n- İlk dəfə atam evə noutbuk gətirəndən sonra yavaş-yavaş kompüterə marağım artdı. Bir-bir menyuları axtarır, yeni nələrsə öyrənməyə çalışırdım. 4 yaşımda sadəcə, kompüterin hissələrini öyrənməyə başladım. Bu, sonradan vərdiş halını aldı. İnternetdə proqramlaşdırma haqqında araşdırmalar aparırdım. Son 6 ildə 4 proqramlaşdırma dili öyrənmişəm. Bunlar C ++ , Python, Java və Pascaldır. Lakin bilgilərim hələ də yetərli deyil. Web proqramlaşdırmaya da hazırlaşmaq istəyirəm. Bəzi saytları özüm yığmışam. Bu il ən böyük hədəfim robotexnika sahəsində uğur qazanmaqdır.\n-4 yaşından proqramlaşdırmanı, heç kimin köməyi olmadan, yalnız öz üzərinizdə çalışaraq öyrənməyə başlamısan. Yəqin ki, bu, sənə müəyyən çətinliklər yaradıb…\n-Bir məlumatı özümüz axtarmağa başlayanda o qədər də çətinlik yaranmır. Hər şey sizdən asılıdır. Bəzən, nəyisə axtaranda bəzi şeyləri səhv edirsiniz, onu isə düzəltmək çətin olur.\n-Məktəb qiymətlərin necədir? Humanitar fənləri necə oxuyursan?\n-Bizim məktəbdə sistem biraz fərqlidir. Bəzi fənləri ümumiyyətlə, keçmirik. Tədris bölmələrə ayrılır. Mühəndis, iqtisadiyyat, tibb və s. Mənə yalnız mühəndis bölməsinə aid olan dərslər keçirilir. Bu fənlərdən də qiymətlərim yaxşıdır.\n- Yasin, II robot olimpiadasınınqaliblərindən birisən. Necə oldu ki, bu olimpiadaya qatılmaq qərarını verdin?\n-II robot olimpiadasıyla bizim məktəb əməkdaşlıq edirdi. I robot olimpiadası barədə də məlumatlı idim. Sadəcə, robot haqqında məlumatım yox idi deyə,birinciyə qatılmadım. II robot olimpiadası 4 kateqoriya – “Line follower”, “Lego sumo” və “Hardware control” və “Drone Racing” üzrə keçirildi. Biz “Hardware control” kateqoriyasında I yer tutduq. Digər bölmələrdə də iştirak edə bilərdik. Sadəcə, bir az vaxt azlığı oldu deyə, iştirak etmədim. Düzəltdiyimiz robotun kiti bizə “First Global” tərəfindən yollanmışdı. Biz küçələrdə, əyləncə mərkəzlərində zibilləri yığa bilən robot kit hazırladıq. İndiki hədəfimiz süni intellekt vasitəsilə robota proqram yazmaqdır. Belə olduqda, robot yollarda olan zibilləri heyvanlardan, yaxud başqa əşyalardan ayıra biləcək. Bu robotu Meksikada göstərməyəcəyik. Meksikada göstərəcəyimiz robot “First Global”ın bizə verdiyi tapşırıqlar əsasında hazırlanan robot olacaq. “First Global” bizə hər il müəyyən tapşırıqlar verir. Məsələn, keçənilki tapşırıqda robot su və çirkli tullantıları bir-birindən ayırmalı idi. Keçənilki yarışa 167 ölkə qatılmışdı, bu il 140-dan çox ölkənin iştirakı gözlənilir.\n-Yasin, bəzi şagirdlər yarışların, xüsusilə də fənn olimpiadalarının şəffaf keçirilməməsi ilə bağlı narazılıq edirlər. Olimpiada iştirakçısı olaraq bu fikirləri necə dəyərləndirirsiniz?\n-Fənn olimpiadalarında İnformatika üzrə iştirak etmişəm, amma o qədər də şəffaf olduğunu görməmişəm. İnformatika.edu.az saytında 250 istifadəçi yarımfinala keçir. Məncə,bu düzgün deyil. Bəzi şagirdlər cavabları digər şagirdlərdən köçürdərək,“250-lik”ə rahatlıqla girməyi bacarırlar. Yarımfinal mərhələsi isə çətindir. Burada köçürə bilmirsiniz, çünkü bir nəzarətçilər var, bir kompüter, bir də sən. Digər problem isə əgər yarışın 09:00-da başladığı deyilibsə, 09:00-da başlamır. Çünki sayt o qədər yavaşdır ki, hamı birdən girən kimi çökür. Gözləməlisən ki, sayt yenidən özünə gəlsin. Bəzi uşaqlar saytın özünə gəlməyini gözləyənə kimi yorulurlar. İlk qatıldığım olimpiadadanın səhv etmirəmsə, finalında sayt gecikdi, amma vaxtımız da gedirdi.\n-Yeri gəlmişkən, informatikanın məktəblərdə tədrisi barədə nə deyə bilərsən?\n-Hazırki məktəbimdə çox yaxşı tədris olunur və proqramlaşdırmaya başlamaq üçün əsas bilgilər verilir. Əvvəlki məktəbimdə informatika dərsinə saat ayrılsa da, keçirilmirdi. Proqramlaşdırma hazırda kurikulum əsasında tərtib olunan dərsliklərdə var. Dərsliklərdə yazılanlardan şagirdlər heçnə başa düşmürlər. Belə olanda müəllim də şagirdə dərs deyə bilmir.\n-Yəni, İnformatika müəllimlərinin özləri də proqramlaşdırmanı bilmirlər..\n-Bəzi müəllimlər bu sahəni çox yaxşı bilir, bəziləri isə heç nə bilmirlər.\n- Yasin, sayt tərtib edə bildiyini vurğuladın. Azərbaycandakı saytların vəziyyətini necə qiymətləndirirsən?\n-Bəzi saytlar çox yaxşı, bəziləri isə çox pisdir.Bizdə ən böyük problem odur ki, bəzi xəbər saytları pul qazanmaqdan ötrü yanlış xəbərlər paylaşırlar. Azərbaycanda ən yaxşı saytı soruşsanız,“hesab.az”ı deyərdim. Çünki o saytın qurucusu bizə mühazirə keçmişdi. Amerikada təhsil alıb və Azərbaycanda belə bir sistemin olmadığı görüb. Hazırda saytda bəzi dəyişikliklər aparır. Təhlükəsizliyi yüksək səviyyədə qorunan saytdır.\n- Səncə, Azərbaycanda yüksək səviyyədə proqramçılar var?\n-Bəs, güclü mütəxəssislərin yetişməsi üçün nə lazımdır?\n- Təhsil lazımdır! Hamı elə düşünür ki, kompüteri qabağıma qoyub, “Youtube”dən videoya baxacağam və proqramçı olacağam. Telefon düzəldən ustaları “proqramist” adlandırırlar. Hansı ki, onlar kursa gedib telefon proqramlaşdırmasını öyrənirlər. Digər tərəfdən universitetlərin verdiyi təhsil o qədər də yaxşı deyil.\n-Robotexnikanın Azərbaycanda vəziyəti necədir?\n-Biz robotexnikanın hələ 1 faizini bilirik. Bu, hələ başlanğıcdır. Azərbaycanda robotexnikaya aid bir ofis belə görməmişəm. Türkiyədə isə çox rast gəlmişəm. Dövlət özü ofislər açır ki, bu yerlərdə işləyə biləsiniz.\n-Qeyd etdin ki, hazırlayacağın robota süni intellekt tətbiq etmək fikrindəsən. Hazırda bu dünyada geniş yayılıb və yayılmaqda davam edir. Səncə, süni intellektin 30-50 ildən sonra dünyanı ələ keçirəcəyinə dair fikirlər nə dərəcədə doğrudur?\n-Bunun qarşısını almaq olmaz. Böyük insanlar işin arxasına düşdüsə,bu, artıq qarşısıalınmazdır. Süni intellektin mənfi və müsbət cəhətləri var. Bu vasitəylə dünyanı da ələ keçirə bilərlər.\nMəsələn, mənfi tərəfləri hansılardır?\n-Bir hörümçək düzəldirlər və onun əvvəlcə bir ayağı qırılır, bir az da gedir və o biri də sınır. Sonra yavaş-yavaş getməyə başlayır. Digər ayağını qaldırıraq ondan əl olaraq istifadə etməyə başlayır və pilləkənləri qalxır. Sonrasını siz fikirləşin və görün süni intellekt nələr edə bilər.\n- Beynalxalq olimpiada qaliblərinin Azərbaycandakı ali məktəblərə imtahansız qəbul olmasıyla bağlı təkliflər səslənir. Bu təklifi necə dəyərləndirirsən?\n- Bəzi mühəndislərin çox yaxşı ideyaları var, amma qiymət ortalamaları bərbaddır. Bu onlara gələcəkdə çox böyük problem yaradacaq. İki işi dəbir yerdə tutmaq lazımdır. Robotu buraxsalar onlara elə də ciddi bir problem yaratmayacaq. Təhsili atıb robotu seçsələr,heç yerə gedə bilməyəcəklər. Maksimum robot müəllimi ola bilərlər.\nBölmə: Xəbərlər Oxunub: 2377 Tarix: 19.04.2019\nVerilişləri bağlandı ? - Açıqlama\nÜnvanlı sosial yardımlarla bağlı yeniliklər AÇIQLANDI\nİki günlük qadağa Bakıda marketlərdə izdiham yaratdı - VİDEO\n20:45 "Camaat çörək üstdə qırğın salıb, yaxşı ki, dietadayam"\n20:43 Şəbnəm Tovuzlu üçüncü dəfə ana olacaq\n20:39 Mina sinəsinin ona məxsus olmadığını deyənlərə səsləndi: "Həkimə gedək, yoxlatdırım"- VİDEO\n20:39 Rəqsanə əri ilə sarmaş-dolaş elə rəqs etdi ki... - VİDEO\n20:39 "Necə istəyirlər, şəkillərimi çəkə bilərlər" - Təranə açıq-saçıq görüntülərindən danışdı - VİDEO\n20:38 ATV-nin efirində gərgin anlar - Çingiz Əhmədovun mikrofonu bağlanıldı - VİDEO\n20:38 Tolik mülklərini açıqladı: "3 evim, 1 villam..." - VİDEO\n20:30 "Utanmırsınız, səhər məni 10 dəqiqəlik efirə çağırırsınız?" - Rəhim Rəhimli\n20:15 "Barselona"da Messi şoku\n20:00 Yaponiyada havanın isinməsi ilə əlaqədar əhalini maskaları çıxarmağa çağırdılar\n19:45 "Nömrə 1, nömrə 2 avtobus kimi, bütün günü mənəm-mənəm demək ..." - Natavan Həbibidən qalmaqallı SÖZLƏR\n19:30 "Səməd Səmədov haqqımı itirdi" - Video\n• Nazilə Səfərli ailəsinə məxsus bahalı avtomobili nümayiş etdirdi - FOTOLAR\n• Azərbaycanda qızları olan ailələrə ŞAD XƏBƏR\n• "Necə istəyirlər, şəkillərimi çəkə bilərlər" - Təranə açıq-saçıq görüntülərindən danışdı - VİDEO\n• Azərbaycanda dərslərin nə vaxt başlayacağı açıqlandı - RƏSMİ\n• Rəqsanə əri ilə sarmaş-dolaş elə rəqs etdi ki... - VİDEO\n• Qız ona ayaqqabı almayan anasını PİLLƏKƏNDƏN İTƏLƏDİ - FOTO\n• Tolik mülklərini açıqladı: "3 evim, 1 villam..." - VİDEO\n• Market və ticarət obyektləri bu saata qədər işləyə bilər - RƏSMİ\n• Aybəniz Haşımova "Qızıl yel" xəstəliyinə yoluxdu - ÜZÜCÜ XƏBƏR\n• Rübail Əzimov - Qoca Dünya\n• Türkan Vəlizadə - Paşa Paşa\n• Türkan Vəlizadə - Ağlıma Bir Ad Gəlir\n• Zülfiyyə Xanbabayeva - Əziz balalar (duet 3 saylı Uşaq Xoru)


"Neftçi"ni məğlub edib liderliyə yüksəldi - "Qarabağ"\nApasport.az saytının məlumatına görə, turun ikinci günündə iki matç keçirilib.\nDünən olduğu kimi, hər iki qarşılaşma Bakıda baş tutub. Mövsümün xal itirməyən yeganə komandası “Sumqayıt” “Səbail”in qonağı olub. Gəgin mübarizə şəraitində keçən görüşün taleyini bir qol həll edib. Ötən mövsümü "Sumqayıt"da keçirən Cabir Əmirli sabiq komandasını cəzalandırıb. Məhz bu top bakılıları növbəti qələbə ilə liderlər qrupuna yüksəldib. "Sumqayıt" isə mövsümdə ilk dəfə büdrəyib.\nGünə təkcə turun deyil, I dövrənin mərkəzi oyunu ilə yekun vurulub. Azərbaycan derbisində ölkənin ən titullu iki klubu “Neftçi” və “Qarabağ” üz-üzə gəlib. Bakılılar avrokuboklardakı uğursuzluğu unutdurmaq üçün qalib gəlməli idi. Lakin daha təcrübəli Ağdam təmsilçisi buna imkan verməyib. Yeni transferi İbrahima Vadjinin dublu “Qarabağ”a qələbə qazandırıb. “Neftçi”nin gücü yalnız fərqi minimuma endirməyə çatıb.\nQeyd edək ki, turun ilk günündə iki oyun keçirilib. Hər iki qarşılaşmada qonaqlar eyni hesabla (2:0) qələbə qazanıb. “Qəbələ” “Sabah”ı, “Zirə” isə “Keşlə”ni məğlub edib.


Beyləqanda “Veteks-2017” MMC və Qələndərov yoxlanır – Maxinasiya – Reportyor\nPrezident İlham Əliyev Asif Ağayevi Beyləqan rayon icra başçısı təyin etdikdən sonra rayonda yeni başçının hansı addımlar atacağı ən aktual mövzulardan biridir.\nAzEuroNews.com-a daxil məlumata görə, yeni icra başçısı iki gün öncə Beyləqan şəhərində yaşayış binaların və küçələrin təmiri ilə məşğul olan “Veteks-2017” MMC şirkətinin tender sənədlərini götürərək, görülən işlərlə qısa da, olsa tanış olub.\nİcra Hakimiyyətindəki etibarlı mənbənin verdiyi məlumatda vurğulanır ki, Asif Ağayev “Veteks-2017” MMC-nin gördüyü işlərlə bağlı yoxlama başlatmaq qərarına gəlib.\nBuna səbəb isə adıçəkilən şirkət tərəfindən sabiq icra başçısı Vaqif Abdullayevlə əlbir olaraq dövlət büdcəsindən ayrılmış milyonlarla manat vəsaitin böyük hissəsinin mənimsənilməsidir.\nMənbə qeyd edir ki, Asif Ağayev “Veteks-2017” MMC-nin Beyləqan şəhərində yerləşən yaşayış binalarının təmiri ilə bağlı gördüyü işləri ciddi şəkildə araşdırsa, o zaman sabiq başçı Vaqif Abdullayev, hazırda İcra Hakimiyyəti başçısının müavini – Sosial-iqtisadi inkişafın təhlili və proqnozlaşdırılması şöbəsinin müdiri Məhəmməd Qələndərov və ad çəkilən şirkətin işlərini həyata keçirən iş adamı Vüqar Aslanovun vəziyyəti yaxşı olmayacaq.\nÇünki Beyləqan şəhərində yerləşən yaşayış binalarının təmirində, dam örtüklərinin və binaların fasadlanması işlərində külli miqdarda yeyintilər mövcuddur. Buna misal olaraq təkcə dam örtüklərinin dəyişdirilməsi zamanı istifadə olunan taxta matreallarının köhnə olmasını deyə bilərik.\nSənədlərdə yaşayış binalarının dam örtüyünün dəyişdirilməsi zamanı yeni tikinti matreallarından istifadə olunduğu qeyd edilsə də, əslində köhnə materiallar yerində saxlanılıb.\n“Vetek-2017” MMC-nin yaşayış binalarının dam örtüklərinin dəyişdirilməsi işlərini yoxlamağıb məqsədəuyğun olduğunu bildirir. Çünki həmin işlərin görülməsi zamanı sabiq icra başçısı Vaqif Abdullayev, müavini Məhəmməd Qələndərov və şirkətin işlərini həyata keçirən Vüqar Aslanov ayrılan vəsaitin böyük hissəsini mənimsəyiblər: “İcra başçısının hazırkı müavini Məhəmməd Qələndərov görülən işlərin ona aidiyyatı olmadığını, sabiq başçı Vaqif Abdullayevlə iş adamı Vüqar Aslanovun, həmçinin hazırkı şəhər meri Bakir Balakişiyevin məsuliyyət daşıdığını tez-tez dilə gətirir.\nAncaq Məhəmməd Qələndərov unudur ki, onun tutduğu post başçının müavini – Sosial-iqtisadi inkişafın təhlili və proqnozlaşdırılması şöbəsinin müdiri vəzifəsidir. Yəni rayonda görülən təmir, tikinti işlərinə nəzarət, cavabdeh şəx sayılır”.\nBildirək ki, “Veteks-2017″MMC 2016-cı ilin 11 noyabr noyabr tarixində qeydiyyatından keçib və hüquqi ünvanı Beyləqan şəhəri A.Əkbərov küçəsi, ev 24, nizamnamə kapitalı on manat olub.\nRəsmi sənədlərdə “Veteks-2017” MMC-nin təsisçisi Aydın Əligüşad oğlu Qardaşov göstərilir. Amma şirkətin Beyləqan şəhərində gördüyü bütün işlərə Vüqar Aslanov adlı iş adamı rəhbərlik edib.\nMəsələ ilə bağlı şirkətə zəng etməyə çalışdıq, amma cavab verən olmadı. Qarşı tərəfin mövqeyini verməyə hazırıq.


Koronavirusu ciddiyə almayanlar, karantin qaydalarını pozanlar... - Modern.Az Azərbaycan və dünya xəbərləri\n22 mart 2020, 09:37 | AKTUAL\nKoronavirusu ciddiyə almayanlar, karantin qaydalarını pozanlar...\nÇinin Uhan şəhərində meydana çıxıb, pandemiya mərhələsinə çatan koronavirus, demək olar ki, bu ölkədə ram edilib. Xalqın birliyi nəticəsində Çin koronavirusun episentri olmaqdan qurtulub.\nİndi isə Avropada bu virus daha təhlükəli hal almağa başlayıb. İtaliyanın infeksiyanı kifayət qədər ciddiyə almaması ölkəni virusun mərkəzinə çevirib.\nAzərbaycanda da koronavirus təhlükəsinin qarşısının alınması məqsədilə görülən tədbirlərə, tətbiq olunan qadağalara hamı bir adam kimi əməl etmir, tövsiyələri qulaqardına vuranlar da var. Halbuki, İtaliyanın halına baxıb, Çinin birliyindən nümunə götürməli deyilikmi?\nMəsələ ilə bağlı Modern.az-a danışan Peşəkar Psixologiya Mərkəzinin rəhbəri, klinik psixoloq Nuriyyə Quliyeva vəziyyətin ciddiliyini gözardı edənlərin sayının çox olduğunu qeyd edib:\n“Sanki xalqımız iki yerə bölünüb. Bir tərəfdə koronavirusa inanıb, bütün qaydalara riayət edənlər və əks qütbdə isə bu fikirlərə gülərək yanaşanlar, inananlara “nəyə əsaslanıb inanırsınız” deyənlər.\nÇölə çıxanda insanların rahatlıqla gəzdiyini müşahidə edirik. On nəfərdən bir, ya iki nəfərin maska taxdığını görmək olar. Hətta rast gəlmişəm ki, maska taxmayanlar taxanlardan soruşur ki, bunu nəyə görə taxırsınız? Sanki bu qədər informasiya, dünyada hökm sürən həyəcan boşunadır”.\nPsixoloq cəmiyyətdə koronavirus təhlükəsinə inananların az olma səbəblərini belə sıralayıb:\n“Koronavirusun gözardı edilməsinin ilk səbəbi hələ ki yoluxma sayının az olmağıdır. Sayın az olmağı o deməkdir ki, ola bilər ki, bizim yaxınlarımız, tanışlarımız, ətrafımızdakı insanlar arasında bundan əziyyət çəkənlər yoxdur. Təbii ki, yoluxanların yaxınları, qohumları bizim aramızdadır. Onlar da, ehtimal ki, öz qohumlarının bu virusa yoluxduğunu dilə gətirmirlər. Ona görə də insanlar ətrafda yoluxmuş, xəstə adamları görmür deyə, düşünürlər ki, bu, sadəcə şişirdilmiş bir rəqəmdir, siyasi oyundur.\nİkinci tərəfi odur ki, bəlkə də bu bir növ özünümüdafiədir. Çünki bir şeyi qəbul etməmək, ondan qaçmaq insanlara həmin problemlə üzləşməkdən daha asan gəlir.\nÜçüncüsü, insanlar xarici ölkələrdə yolda gedərkən adamların anidən yıxılması, ölməsi kimi qorxulu xəbərlər, videogörüntülər olduğunu bildiyi və bunu görmədikləri üçün virusun bizdə olmadığını düşünürlər və qəbul etmirlər”.\nİtaliyadakı vəziyyəti nümunə gətirən N.Quliyeva insanları mövcud vəziyyətdən dərs çıxarmağa və ən azından gigiyenik qaydalara əməl etməyə çağırıb:\n“Çox yaxşı nümunədir ki, biz bu gün Çini görürük və vəziyyəti təhlil edə bilirik. Virusun ocağı ora idi və keçən gün oxuduğum məlumatda deyilirdi ki, əvvəllər xəstəxanalara bir gündə ən azı minlərlə yoluxmuş şəxs müraciət edirmiş. Son bir həftədə isə bu, gün ərzində bir nəfərə düşüb. Səhv etmirəmsə, son iki, ya üç gündür ki, yoluxmuş şəxs yoxdur. Bu o deməkdir ki, insanlar daha çox maariflənib, tədbirlərə hamı riayət edir. Bu tədbirlərə riayət etmək çətin deyil. Gündəlik gigiyenamıza diqqət etmək, əllərimizi tez-tez yumaq, immuniteti artıran qidalara üstünlük vermək əslində hər zaman etməli olduğumuz şeylərdir. Bunları etməklə heç nəyi itirmirik. Kim inansa da, inanmasa da, ən azı bu tədbirləri görməklə özünü, yaxınlarını qorumuş olur. İnanmamaq çarə deyil”.


Nə qədər sülhdən danışmaq olar? » www.AVROMEDIA.az\nTarix: 29-09-2020, 08:32\nBaxılıb: 3 930\nAraz Əlizadə: «30 ildir ki, torpaqlarımızın erməni işğalından azad olunacağı günü gözləyirik»\n«Ermənistan əgər sülh istəyirsə bütün işğal olunmuş torpaqları azad etməli və bundan sonra danışıqlar üçün masa arxasında oturulmalıdır». Bu sözləri Azərbaycan Sosial Demokrat Partiyasının sədri Araz Əlizadə «Azad Azərbaycan» qəzetinə müsahibəsində deyib.\n- Araz bəy, sizcə hal-hazırda gedən müharibəni Böyük Vətən Müharibəsi adlandırmaq olarmı?\n- Əlbəttə, mən hələ 1992-ci ildə bunu demişəm, çünki biz burda vətənimizi qoruyuruq. Bu əsl Böyük Vətən Müharibəsidir. Azərbaycan torpaqları uzun müddətdir ki, işğal altındadır. Biz düz 30 ildir ki, torpaqlarımızın erməni işğalından azad olunacağı günü gözləyirik. Nə qədər sülhdən danışmaq olar?\n- Ermənilər iyul hadisələrindən bu yana müharibəyə hazırlaşırlar, bu haqda nə deyə bilərsiniz?\n- Bəli düz deyirsiniz, iyul ayından ermənilər çox ciddi olaraq müharibəyə hazırlaşırlar. Əlbəttə biz də gözləmirik. Azərbaycan ordusu və xalqı müharibəyə tam hazırdır. Bizim sərhəd rayonlarımızı Ermənistan işğalçıları nə qədər atəşə tutsalar da, əhalimiz öz yerindən tərpənmədi və tərpənmək fikri də yoxdur. Azərbaycan haqq işi aparır, öz torpağında döyüşür. Biz işğal olunmuş torpaqlarımızı nəyin bahasına olursa-olsun geri qaytarmalıyıq. Azərbaycan xalqı Ali Baş Komandan İlham Əliyevə inanır və onun arxasındadır.\n- Həmişə dar gündə ermənilər hay-haray salaraq dünya liderlərinə müraciət edirlər, bunu necə başa düşmək olar?\n- Bu həmişə belə olub. Ermənistan təşvişə düşərək ABŞ, Fransa və Rusiyaya müraciət edir, guya sülh istəyirlər. Axı, nə qədər sülhdən danışmaq olar? Onlar bizim torpaqlarımızı işğal ediblər. Əlbəttə onlara sülh lazımdır, biz isə torpaqları qaytarandan sonra sülhdən danışa bilərik. Güc dövlətləri isə Ermənistana Azərbaycanla dil tapmağı məsləhət görürlər. Ermənistan əgər sülh istəyirsə bütün işğal olunmuş torpaqları azad etməli və bundan sonra danışıqlar üçün masa arxasında oturulmalıdır.\n- Sizcə indiki situasiyada erməni xalqı Paşinyanı dəstəkləyirmi?\n- Paşinyan çox populist və yalançıdır. Ölkəsini sosial problemlərlə yükləyib. İndi isə müharibə etməklə bunları ört-basdır etmək istəyir ki, insanlar vətən uğrunda düşünsünlər və buna qarşı çıxmasınlar. Erməni xalqı isə Paşinyanın sırf korrupsiyaya qoşulduğunu bilir və onun bütün işlərinin yalan üstündə qurulmasının şahididirlər.\n- Araz bəy, bu müharibədə siyasi partiyaların, o cümlədən müxalifətin rolu nədən ibarətdir?\n- Azərbaycan Ordusu rəşadətlə irəliləyir və əminəm ki, bu irəliləyişin davamı olacaq. Burda bir şeyi də qeyd etmək lazımdır ki, Qarabağ müharibəsində müxalifət-iqtidar məsələsi gündəmdə olmur. Hamı bir nəfər kimi Ali Baş Komandanın əmrinə tabe olaraq Vətənin müdafiəsinə qalxıblar.\nMüxalifət partiyaları hamısı cənab prezidentin və Azərbaycan xalqının yanındadırlar. Buna baxmayaraq bir-iki partiya var ki, onlar həmişə erməninin dəyirmanına su tökərək aranı qızışdırırlar. On minlərlə insanın müraciət edərək səfərbərliyə qoşulması da onu göstərir ki, Azərbaycan xalqı həmişə dövlətinin yanındadırlar və Azərbaycan Ordusuna kömək etmək onların arzusudur.


Məhkəmə Berluskoni barəsində 7 il həbs qərarı çıxarıb\nMilan məhkəməsi İtaliyanın sabiq baş naziri Silvio Berluskoniyi 7 il həbs cəzasına məhkum edib və siyasi həyatına ömürlük qadağa qoyub. O, azyaşlı qızla pul qarşılığında cinsi əlaqədə olduğu və səlahiyyətindən sui-istifadə edərək bu hadisəni gizlətdiyi üçün ittiham olunurdu.\n76 yaşlı siyasətçi və media maqnatı 2010-cu ildə 17 yaşlı Mərakeş əsilli qıza cinsi əlaqə qarşılığında pul odəmişdi. O, daha sonra qarət üstündə həbs olunan həmin qızın azad olunması üçün polis bölməsinə zəng vuraraq azad olunmasını tələb etmişdi.\nBerluskoninin iki dəfə apellyasiya məhkəməsinə müraciət etmək hüququ var. Bu proses aylarla vaxt apara bilər.\nOnun bir neçə başqa cinayət işinə görə ittihamı davam edir. Sabiq baş nazir keçən il sahib olduğu Mediaset şirkətində vergi pozuntusuna görə dörd il həbs cəzasına məhkum edilib və onun beş il müddətinə bu sahədə çalışmasına qadağa qoyulub. Bu ilin əvvəllərində Berluskoninin müraciət etdiyi apellyasiya məhkəməsini uduzub. Onun bir müraciət hüququ qalır.\nİttihamçılar məhkəmədən onun rəqib siyasətçiyə rüşvət qarşılığında öz partiyasına keçməsi təklifinə görə iş açılmasını istəyib.\nBerluskoni 1994-cü ildən 2011-ci ilədək üç dəfə baş nazir kimi xidmət göstərib.


- səhifə 68\n1 ... 64 65 66 67 68 69 70 71 ... 244\nrdı. O, öz qızlarının ondan utandığını görür, qızları öz ərlərini sevdikləri üçün o, kürəkənlərinə əngəl olduğunu hiss edirdi. Nəhayət, fədakarlıq göstərmək vaxtı gəlib çatdı: o, öz- özünü qızlarının evindən sürgün etdi, qızları isə onun bu işindən razı qaldılar. Bunu görən ata doğru hərəkət etdiyini anlamışdı. Bu surətlə atanın və qızların iştirakı ilə ailə cinayətinin əsası qoyulmuş oldu.\nBu cür hadisələrə biz hər addımda rast gəlirik. Məgər bu Dorio ata qızlarının salonunda bir yağ ləkəsinə\nbənzəməzdimi? Zatən onun özü vəziyyətindən darıxacaq və xiffət çəkəcəkdi. Atanın başına gələn bu fəlakət bütün varlığı ilə bir kişini sevən qadının da başına gələ bilər: qadın öz məhəbbəti ilə kişini bezikdir\n, kişi yaxasını qurtarmaq üçün onu tərk edir, alçaq işlərə əl atır. Bütün hisslərin taleyi belədir. Qəlblərimiz xəzinədir: onu birdən-birə xərcləsəniz, dilənçi qalarsınız. Biz bütün varlığını açıb göstərmiş olan hisslərə də, bir su pulu belə qalmayan kişilərə də rəhm etmərik. Bu ata bütün varlığını öz qızlarının yolunda qoydu. O, iyirmi il ərzində öz qəlbini, məhəbbətini verdiyi halda, bütün sərvətini bir günün ərzində verdi. Qızları l m nu sıxıb qabığını çölə atdılar.\n– Cəmiyyət nə qədər rəzildir, – dedi. Onun ağrıyan yerinə toxunmuşdular, hersoginyanın son sözlərinin\nona aid olduğunu duydu.\nMadam de Bosean fikrə daldığından onun bu sözlərini eşitmədi. Bir neçə


Tənəffüs aparatına qoşulu qalmağın “lüksü” - Məclis həvəskarlarının diqqətinə! » www.REPORTOR.tv\nTarix: 5-07-2020, 13:00\nBu qədər xəbərdarlıq edilir, deyilir, yazılır, cərimələr kəsilir, yenə faydası yoxdur sanki. Yenə ölkədə kütləvi xeyir-şər mərasimləri ara vermir. Yenə guya özlərini hamıdan diribaş, ağıllı, çoxbilmiş sayanlar, “ellə gələn bəla”dan qazanc götürməyə çalışan üzdəniraq din xadimləri gizli-aşkar surətdə karantin qaydalarını pozur, özlərinin və başqalarını həyatını böyük təhlükə altına atırlar.\nHərçənd belə qanunsuz məclislərin təşkilatçıları qədər ora gedənlər də eyni məsuliyyət daşıyırlar və eyni sərt cəzaya məruz qoyulmalıdır. Zira, məclisə gedən olmazsa, məclis də olmaz. İctimai şüur məsələsi yəni.\nSon günlər xüsusən də bölgələrdən bu xüsusda gələn xəbərlər azalmaq əvəzinə, artıb. Halbuki, dönə-dönə deyilir ki, koronavirusun ən çox yayıldığı yer – yas, toy, nişan, ad günü mərasimləri, qonaqlıqlardır. Artıq təsdiqlənib ki, epidemiyanın sürətli yayılmasına xristian ölkələrində ən çox spirtli içki verilən bar-kafelər, digər bənzər məkanlar səbəbdirsə, Azərbaycanda yas-toy-nişan məclisləridir. Ona görə ki, belə qapalı yerlərdə maskanı çıxarmadan yeyib-içmək, siqaret çəkmək, “dərdləşmək” mümkün deyil. Bu isə virusun yayılması üçün ideal şərait sayılır.\nAmma çifayda? Kütləvi şüur təhlükənin ciddiliyini, əfsus ki, tam qəbul eləmir. Bir yandan, epidemiyaya əhəmiyyət verməmək kimi vecsizlik, başqa yandan isə ziyanlı vərdişi tərgitməmək inadı mane olur. Qəribədir, hələ də bu adamlara çatmır ki, pandemiya xəstəxanalarında boş çarpayı artıq qalmayıb. Çünki sağalanlar yoluxanlardan qat-qat azdır, müalicə prosesi uzun, həftələrlə çəkir, böyük xərclər tələb edir, tibb presonalı çatışmır. Bahalı süni tənəffüs aparatları da sonsuz sayda deyil, mütləq əksəriyyəti artıq istifadədədir.\nQısası, səhiyyəmiz minlərlə ağır COVİD-19 xəstəsini stasionar şəraitdə qəbul edib sağaltmaq imkanında deyil. Balaca bir ölkənin təbabəti kritik sayda xəstəyə keyfiyyətli qulluq göstərə bilməz. Allah eləməmiş, bir azdan insanlar öz mənzillərindəcə ölümlə çarpışa, küçələrdəcə can verə bilərlər. Məclis həvəskarları dərk etməzmi?\nİlk baxışda yetkin insanlardır, di gəl, anlamırlar ki, belə yas mərasimləri elə orada iştirak edənlərin bəzilərinin ömrünün vaxtsız qırılmasına, yeni yas mərasimlərinə nədən ola bilər. Bu gün yerin üstündə olan sap-sağlam bir insan cəmi on gün sonra yerin altında ola bilər. Nümunə - nə qədər istəyirsən. İçində cavanları da var...\nDoğrudan da, “Ən böyük cihad nəfsə qarşı cihaddır” (İslam peyğəmbəri (s)). Görünür, Sədi Şirazi də haqlı imiş deyəndə ki, “Vərdişi tərgitmək xəstəliyə gətirər”. Amma tərgitməliyik. Başqa yol yox. Əgər biz insanların mexaniki cəmi yox, yetkin cəmiyyətiksə onda, cəmiyyət olaraq özünüqoruma instinkti nəhayət, işə düşməlidir.\nMəgər pis vərdişdən qurtulmaq əzabı – həftələrlə süni tənəffüs aparatına qoşulu vəziyyətdə, komada qalmaqdan da əzablıdır? Bəhram Bağırzadə də daxil, nə qədər insan bu dəqiqə həmin aparatın ümidinə qalıb. Cəhənnəmi bu dünyada yaşamaq istəməyən Allah bəndəsi bunu heçmi fərq eləməz?\nHətta koronavirus yox olandan sonra da biz bəzi vərdişlərimizi, arxaik adət-ənənələrimizi mütləq tərgitməliyik. Bəlkə də pandemiya bizim kimi müsəlman toplumlara ilahi bir mesaj, unikal fürsətdir. O anlamda ki, israfçılıq məkanları olan toy-yas mərasimlərimizi sadələşdirək, abıra-qaydaya salaq ki, həm Allaha xoş getsin, həm də özümüzə, cibimizə yük olmasın .\nAxı əksəriyyətimiz bunu arzulayır. Gəl ki, istək yetərli deyil. Əfsus ki, əmələ gələndə həmişə “pişik asqırır”, “qoy siftəni başqası eləsin, sonra mən” deyib keçirik. Yaxşı işlərdə örnək olmaq üçün növbə gözləyirik. Sözümüzlə əməlimiz düz gəlmir. Beləcə, “Əldən qalan 50 il qalır”.\nQanunlar bir yana, hələ bu, az qala, Allaha üsyan edən mollalar. Amma görün, Qafqaz Müsəlmanları İdarəsinin səlahiyyətli nümayəndəsi Hacı Şahin Hacı nə deyir?\nSitat: “Əgər Həcc kimi müqəddəs ziyarət təxirə salınıbsa, deməli, vəziyyət təhlükəlidir və yas yerlərində toplaşmaq yolverilməzdir. Bir insan başqasını yoluxdura biləcəyi və ya özü yoluxa biləcəyi bir yerə gedirsə, onun orada iştirakı dini baxımdan haramdır. Quranda açıq-aşkar ayə var və orada bildirilir ki, “Öz əlinizlə özünüzü təhlükəyə atmayın”. Allah canı bizə əmanət verib, cana qəsd isə günahdır. İnsanlar bilməlidir ki, Həcc ziyarəti təxirə düşdüyü halda, yas yerinə getmək olmaz, haramdır”.\nMəscidlər bağlı, Həcc ziyarəti ləğv olunub, bizdə isə öz nəfsani istəklərinin əsiri olanlara elə gəlir ki, onlara hər şey olar və heç nə də olmaz, çünki əstəğfürullah, “Allahın bacısı uşaqları”dır. Amma “Allah doğmayıb, doğulmayıb, onun bənzəri də heç vaxt olmayıb” (Qurani-Kərim, “İxlas” surəsi)...


Obyekt — 43 m² — 28 May m., Bakı, Azərbaycan (1272454) - Bina.az\n523 elan göstər\n34469 elan yerləşdirilib\nİcarəyə verilir obyekt 43 m², 28 May m.\nSiz İcarəyə verilir obyekt 43 m², 28 May m. elanı üçün ödəniş edirsiniz\nElanın nömrəsi: 1272454\nÜnvan: Bakı şəhəri, Fizuli küç.\nŞeherin merkezinde deyerinnen cox ucuz qiymete 28 mayda 28 Mall-in tam yaxinliginda işiqli ve rahat ofis icareye verilir.elave metbex ve sanzel movcuddur. ofis,kurs diger işlercun cox uygun yerdir.butun temizlik xidmeti komunallar internet xidmeti qiymete daxildir.Metroya piyada 2-3 deq mesafede yerleşir.


Hansı məşhurlara bahalı avtomobillər hədiyyə olunub? - FOTO-VİDEO » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nHansı məşhurlara bahalı avtomobillər hədiyyə olunub? - FOTO-VİDEO\nEl içində deyirlər ki, "Bəy verən atın dişinə baxmazlar”. Bizim şou-biznes nümayəndələri də gündəmə gəlmək üçün min oyundan çıxırlar. Aldıqları bahalı hədiyyələrlə öyünüb özlərini reklam edirlər.\nBu həftə şou əhlinin, eləcə də, sosial şəbəkələrin ən çox müzakirə olunanı isə İmadəddin Nəsiminin "Məndə sığar ikən cahan...” mətləli qəzəlinə oxuduğu "Pəncü-şeş” mahnısı ilə ifaçı Afət Fərmanqızı oldu. Ona canlı yayımda 240 min dollarlıq "Gelandewagen” markalı avtomobili isə Rusiyada yaşayan azərbaycanlı iş adamının hədiyyə etdiyi ortaya çıxdı.\nAfət Fərmanqızına canlı efirdə möhtəşəm hədiyyəni təqdim edən "Xəzər” TV-də yayımlanan "Hər Şey Daxil” verilişinin aparıcısı Tarix Əliyevə ötən il doğum günündə dəyəri 250 min dollarlıq avtomobil bağışlanıb.\nTarix ağ "Gelandewagen”ə sahib olduğu barədə məlumatı öz "Instagram” səhifəsində paylaşıb. Yeni avtomobilinin şəklini yayan prodüser "Gərək həyatında sənə dəyər verən insanlar olsun və sənin arzularını reallaşdırmağa kömək olsunlar. Allah hamının ürəyinə görə versin. Xətasız, bəlasız sürüm”, - şərhini yazıb.\nQeyd edək ki, Tolik illərdir ki, "Porshe” markalı avtomobil sürürdü.\nRəqqasənin həyat yoldaşı ona qırmızı lentlərlə bəzədilmiş dəyəri 100 min manatlıq "Lexus” markalı avtomobil hədiyyə edib. Məşhur həmin avtomobili yaşadığı binanın dayanacağına gələn zaman görüb. O, sevinc dolu anları "Instagram” səhifəsində paylaşıb.\n"Maşın Şou”nun "Xanımlar və cənablar” adlı yubiley buraxılışında iştirak edən aktyor İlkin Misgərliyə dəyəri 13 min manatlıq avtomobil hədiyyə olunub.\nQara rəngdə olan "Kia Rio” markalı avtomobili isə aktyora yüksək vəzifəli şəxs hədiyyə edib.\nHəmkarlarından fərqli olaraq, Rüfətə yeni yox, köhnə, dəyəri 10 min manat olan "Moskviç” markalı avtomobil hədiyyə olunub. Sənətçi "Instagram” hesabında avtomobilin fotosunu "Çox sevdiyim və dəyərli hədiyyəm” şərhi ilə paylaşıb. Avtomobilin "90 RA 333” nömrəsi diqqət çəkib.\nAd günündə bahalı hədiyyə alan daha bir məşhur isə müğənni Aytac Vidadiqızıdır. Doğum günündə sənətçiyə retro avtomobil bağışlanıb. Aytac dəyərli hədiyyəsinin videosunu "Instagram” hesabında izləyiciləri ilə bölüşüb.\nKarateçi yeni "Audi” markalı maşınının yanında foto çəkdirib. Həmin görüntünü isə Ağayev "Instagram” səhifəsində paylaşaraq bu sözləri yazıb:\n"Bu da əziyyətimin bəhrəsi və toyumun hədiyyəsi. Allaha min şükür”.\nAvtomobil bahalı "99 XM 999” nömrə nişanı ilə diqqət çəkib.


RF XİN nümayəndəsi: Azərbaycan rəhbərliyi tərəfindən rus dili səviyyəsinin dəstəklənməsi bizi sevindirir və Rusiyanın maraqlarına cavab verir\nSiyasət 23 May 2007 13:28 (UTC+04:00)\nRusiya,Moskva/müxbir Trend R.Ağayev/Azərbaycanda çoxlu sayda rusdilli qəzetlərin olması və buna heç kəsin maneçilik yaratmaması, məktəb və ali məktəblərdə rusdilli təhsilin kifayət qədər layiqli səviyyəsi və hakimiyyətin bu kursu dəstəkləməsi faktdır və fakt olaraq qalır. Bununla bağlı heç bir məsələ qalmayıb, bu bizi sevindirir və tamamilə Rusiyanın maraqlarına cavab verir. Bu barədə Moskvada RF XİN mətbuat mərkəzində Trend in xüsusi müxbirinin sualına cavab verən RF XİN-in xaricdə yaşayan soydaşlarla iş üzrə departamentin rəhbəri Aleksandr Çepurin bəyan edib.\nO həmçinin qeyd edib ki, Azərbaycan əhalisi təxminən 9 milyon nəfər təşkil edir, onlar arasında ruslar və rusdillilər, qeyri-etnik azərbaycanlılar təxminən 180 min nəfərdir. Bu da təxminən 1,5-2 faiz təşkil edir. Aleksandr Çepurin xatırladıb ki, Dağlıq Qarabağ münaqişəsinə baxmayaraq, Azərbaycan Ermənistan nümayəndələrinin də iştirak etdiyi Zaqafqaziyada soydaşların regional konfransının keçirilməsinə mehribanlıqla razılıq verib. Onun sözlərinə görə, tədbir yüksək səviyyədə keçib. "Cənab Əliyev bu konfransla əlaqədar bizi bir həftə bundan əvvəl qəbul edib və 40 dəqiqə Azərbaycanda rus dili ilə bağlı vəziyyət barədə danışıb, daha sonra aksentə görə kimin hansı ölkədən olduğunu müəyyən edirdi", - deyə Rusiya XİN nümayəndəsi bildirib.\nTrend in xüsusi müxbirinin miqrantların rus dilinin öyrənilməsi məcburiliyi ilə bağlı sualına cavab verən cənab Çepurin qeyd edib ki, bu məsələ gündəlikdədir, lakin bu məsələ kifayət qədər spesifikdir və əsasən Rusiyann Federal Miqrasiya Xidmətinin icrasındadır. "Bu prosesin plan və mexanizmləri barədə danışmaq hələ çətin və tezdir", deyə Aleksandr Çepurin bildirib.\nCənab Çepurin məlumat verib ki, rus dilinin dövlət dili statusu olduğu yeganə dövlət Belarusdur, məsələn Latviyada rus dili xarici dil elan olunub. Onların apardığı statistikaya əsasən, yaxın xaricdə 17-18 milyon, uzaq xaric ölkələrində (Almaniya, İsrail, Fransa və s.) 10-11 milyon rus və rusdilli yaşayır. Çepurinin sözlərinə görə, yuxarıda adıçəkilən ölkələrdə rusların sayı Rusiyaya axın və ya digər səbəbdən getdikcə azalır. Belə ki, Qazaxıstan və Ukraynada ruslar əhalinin 30%-ni, Estoniya və Latviyada təxminən 3%-ni, Özbəkistan və Litvada 5-10%-ni, Qırğızıstan, Moldova və Belarusda 10%-dən çoxunu, Tacikistanda 1%-dən azını, Ermənistan və Türkmənistanda 0,5%-dən azını təşkil edir. Bu statistikaya əsasən, MDB məkanında iki ölkənin - Türkmənistan və Tacikistanın hərəsində bir rus məktəbi var.\n"Yaxın xaricin bəzi dövlətlərin rus dili, rus dilli təhsili və rus dilində kargüzarlığı düzgün təbliğ etməməsi üzrə siyasəti bizi narahat etməyə bilməz", deyə Çepurin bildirib.\nO həmçinin bildirib ki, rus biznesi rusdilli məkan ideyasına ya kömək edir, ya da pis kömək edir. "Məsələn, Baltikyanı ölkələr və Qazaxıstanda yaxşı vəziyyətdə olan rus və rusdillilər var. Lakin mən heç eşitməmişəm ki, onlardan hansısa biri konsert və ya hər hansı bir mədəni tədir keçirsin. Yəqin ki, bizim tərəfimizdən də mənəvi təşviq sistemi yoxdur", - deyə Çepurin vurğulayıb.\nO məlumat verib ki, Rusiya prezidenti tərəfindən 2007-ci il rus dili ili elan olunub və rus dilinin dəstəyi üzrə siyasət RF XİN-in üç əsas dövlət proqramına uyğun həyata keçirilir. Onun sözlərinə görə, bu işə fəal olaraq hökumət komissiyasının tərkibinə digər nazirlik və təsisatlar daxildir və regional səviyyədə də iş aparılır, rus dilinin dəstəklənməsində xüsusi fəallığı Tatarıstan və Sankt-Peterburq göstərir.\n"Xaricdə fəal olaraq rus xarici mərkəzləri, rus evləri, 70-dən çox mədəniyyət mərkəzi, 3 min Rusiya təşkilatı fəaliyyət göstərir. Onların nəzdində rus dili kursları təşkil olunub. Biz 300-dən çox məşhur şəxsiyyət haqqında "Rus xaricində kim kimdir" ensiklopediyasını nəşr etdirməyə, hər bir ölkədə "Ruslar....." kitablarını buraxmağa, rus dili-ədəbiyyatı, sənədli və bədii filmlərin tirajını artırmağa, kitabxanaları daha da zənginləşdirməyə, hətta müxtəlif ölkələrdə 200 rusdilli kitabxana yaratmağa və s. hazırlaşırıq. Bütün bunların hamısı xüsusi dövlət proqramları hesabına maliyyələşdirilir", - deyə Çepurin qeyd edib.\nBundan başqa, o vurğulayıb ki, Rusiya soydaşlarının xaricdən köçürülməsində maraqlıdır. Lakin onun sözlərinə görə, bu məcburi xarakter daşımır və daşıya bilməz. "Hazırda Rusiya səfirlikləri Rusiyaya köçmək arzusunda olanların qeydiyyatı ilə məşğuldur. Bu ruslar əsasən Qazaxıstan, Özbəkistan, Tacikistan və Türkmənistandandır. Lakin qeyd edim ki, köçmək arzusunda olanlar bütün regionlara deyil, yalnız 12 regiona köçürülə bilər", deyə Aleksandr Çepurin bildirib.\nRF XİN departament rəhbəri həmçinin məlumat verib ki, 29-30 may tarixində Moskvada müvafiq rəsmi şəxslər və ekspertlərin iştirakı ilə yaxın və uzaq xaricdə rus dilinin statusu üzrə böyük konfrans keçiriləcək. Onun sözlərinə görə, konfransı hökumət komissiyasının rəhbəri, Rusiyanın xarici işlər naziri Sergey Lavrov açacaq.


Əmlak Məsələləri Dövlət Komitəsi torpaqların elektron uçotu sisteminin qurulması və səmərəli idarəçiliyi istiqamətində tədbirləri davam etdirir\nAzərbaycan Respublikası Prezidentin tapşırıqlarına əsasən Əmlak Məsələləri Dövlət Komitəsi respublikada mülkiyyət növündən asılı olmayaraq torpaqların elektron uçotu sisteminin qurulması, habelə torpaqların, xüsusilə kənd təsərrüfatı təyinatlı torpaqların mühafizəsi, səmərəli və təyinatı üzrə istifadənin təmin olunması sahəsində tədbirlərini davam etdirir.\nHazırda Əmlak Məsələləri Dövlət Komitəsi tərəfindən fəal şəkildə torpaqların elektron uçotu və onlara nəzarət tədbirlərini davam etdirirlər. Belə ki, Prezident cənab İlham Əliyevin 7 mart 2016-cı ildə imzaladığı “Azərbaycan Respublikasında torpaq münasibətlərinin tənzimlənməsi sahəsində əlavə tədbirlər haqqında” Fərmana uyğun olaraq komitə ölkədəki torpaqların elektron uçotu sistemini yaratmağa başlayıb.\nBununla yanaşı, ölkənin 4.1 mln. ha ərazisinin ortofotomateriallarının rəqəmsallaşdırılması işi yekunlaşıb və relyef xəritələrinin hazırlanması işinə başlanılıb. Dəqiq stereomodellər üzərindən rəqəmsallaşdırma nəticəsində əldə edilmiş relyef xəritələri, kənd və meşə təsərrüfatında ərazi planlaşdırmasında, fermer təsərrüfatlarının ixtisaslaşma istiqamətlərinin müəyyənləşdirilməsində, torpaqların eroziyadan qorunmasına dair kompleks tədbirlər sisteminin hazırlanmasında istifadə olunacaqdır.\nRespublikanın 53 rayon mərkəzinin və ona bitişik şəhər və qəsəbələrin, ümumilikdə 130.000 ha ərazini əhatə edən yaşayış məntəqələrinin torpaqlarının elektron kadastr uçotuna alınması işi davam etdirilir.\nÖlkədə daimi fəaliyyət göstərən 37 Geodeziya Mövqeləndirmə Stansiyalarının imkanlarından geniş istifadə olunur. Bu stansiyalardan istifadə etməklə icra olunan sahəvi geodeziya işlərinin keyfiyyəti standartlara uyğunlaşdırılır.\n2015-ci ildə Şəki rayonunun 114 minə yaxın ha, Qazax rayonunun 44 min ha, Ağstafa rayonunun 35.4 min ha, Tovuz rayonunun 49 minə yaxın ha bələdiyyə və xüsusi mülkiyyətinə verilmiş cəmi 242 minə yaxın ha ərazisində irimiqyaslı çöl torpaq tədqiqatı işləri aparılmışdır. 2015-ci ildə Şəki, Daşkəsən, Gədəbəy, Ağstafa, Qazax, Şəmkir rayonlarında ümumilikdə 310.5 min hektardan çox ərazidəki yem sahələri, yay və qış otlaqlarında, eləcə də bələdiyyələrin kəndətrafı örüş və biçənəklərində irimiqyaslı çöl geobotaniki tədqiqat işləri yerinə yetirilmişdir.\n2016-cı ildə Füzuli, Oğuz, Abşeron, Ağdam, Göygöl, Ağsu, Cəlilabad, Ağcabədi, Samux, Qəbələ və Masallı rayonları üzrə cəmi 495 270 ha bələdiyyə və xüsusi mülkiyyətinə verilmiş ərazidə irimiqyaslı çöl torpaq tədqiqatı işləri, Şəki, Ağstafa, Şabran, Tovuz, Qazax, Xızı, Siyəzən, Şəmkir, Oğuz, Daşkəsən, Göygöl, Gədəbəy, Cəlilabad, Samux, Qəbələ və Masallı rayonları üzrə cəmi 750079 ha ərazidəki yay və qış otlaqlarında, eləcə də bələdiyyələrin kəndətrafı örüş və biçənəklərində irimiqyaslı çöl geobotaniki tədqiqat işlərinin aparılması nəzərdə tutulmuşdur;\nTorpaqların keyfiyyətinə dair dəqiq kadastr uçotu məlumatlarının əldə edilməsi torpaqların yaxşılaşdırılması, onun münbitliyinin qorunması və artırılması ilə bağlı torpaq mülkiyyətçilərinə və fermerlərə elmi-praktiki tövsiyələrin verilməsinə şərait yaradacaqdır. Torpaqların Elektron Kadastr Uçotu İnformasiya Sisteminin yaradılması işlərinin 2020-ci ilədək yekunlaşdırılması nəzərdə tutulur. Bu tədbirlər torpaqlardan istifadənin səmərəsini və onlara nəzarəti gücləndirəcək.\nDəqiq torpaq uçotu məlumatları torpaqların elmi əsaslarla idarə edilməsi, torpaqların yaxşılaşdırılması, torpağın keyfiyyət, relyef, ekoloji, təbii-təsərrüfat xüsusiyyətlərini nəzərə almaqla torpaqlardan istifadənin istiqamətlərinin (ixtisaslaşmasının) müəyyənləşdirilməsinə imkan yaradacaqdır.\nQeyd edilməlidir ki, Əmlak Məsələləri Dövlət Komitəsi torpaqların əsassız zəbt olunması, torpaqlarda təyinatına zidd aparılan özbaşına tikinti hallarının, dənizkənarı mühafizə zolaqları ilə bağlı pozuntuların qarşısının alınması üzrə torpaq reydləri və monitorinqləri intensivləşdirib.\nRespublika üzrə dövlət, bələdiyyə və xüsusi mülkiyyətdə olan torpaqlarda qanunvericiliyin tələblərinin pozulması hallarının bazası yaradılmış, Xəzər dənizinin sahilboyu 20-50 metrlik mühafizə zolağı boyunca mövcud torpaqayırmaların və obyektlərin siyahısı tərtib edilmiş, meşə fondu torpaqlarında inşa edilmiş sosial, iaşə və istirahət obyektləri müəyyənləşdirilmiş, respublika üzrə torpaq icarəçilərinin siyahısı hazırlanaraq elektron bazada yerləşdirilmişdir.\nAraşdırmalar göstərib ki, hazırda icarəyə verilən dövlət torpaqlarının bir hissəsindən ümumiyyətlə istifadə edilmir. Belə ki, respublikanın şəhər və rayonları üzrə 20 minə yaxın torpaq icarəçisinin istifadəsində olan 1.2 mln. hektar torpaq sahəsinin 44.3 min hektarı faktiki istifadəsiz qalıb. Yerli icra hakimiyyətləri və bələdiyyələr də kənd təsərrüfatı torpaqlarını bəzi hallarda qanunsuz olaraq digər məqsədlərlə ayırırlar. Belə ki, ötən dövrlər ərzində yerli icra hakimiyyətləri tərəfindən 72 min hektar torpaq sahəsi, bələdiyyələr tərəfindən 15 minə yaxın hektar qeyri kənd təsərrüfatı məqsədləri üçün ayrılıb. 122 min hektar torpaq sahəsi isə keçmiş icarəçilər tərəfindən icarə müqaviləsi olmadan istifadə edilir.\nƏmlak Məsələləri Dövlət Komitəsi tərəfindən həyata keçirilən bu tədbirlər nəticəsində istifadə olunmayan və əkinə yararlı torpaqların kənd təsərrüfatı istehsalatına, müxtəlif aqromeleorativ tədbirlərin tətbiqi ilə yeni torpaqların kənd təsərrüfatı dövriyyəsinə cəlbi, istifadədə olan torpaqların münbitliyinin qorunması və artırılması məqsədləri üçün kompleks tədbirlərin həyata keçirilməsinə zəmin yaranacaqdır.


Qasimi: Ağ evin bəyanatı Səudiyyənin cinayətlərində ABŞ-ın iştirakını sübut edir\nPosted on : iran 11/26/2017\nİran İslam Respublikası Xarici İşlər Nazirliyinin sözçüsü deyib: Ağ evin son bəyanatı, Səudiyyə Ərəbistanının Yəmənə qarşı cinayətlərində Amerikanın iştirak etdiyi və məsuliyyət daşıdığını açıq-aşkar isbatlayır.\nAğ ev cümə gecə Yəmənin mühasirəsini daratdığına görə Səudiyyə Ərəbistanına qarşı tənqidlərin artdığı zamanda Yəməndəki insani faciədə İranı təqsirli təqdim etməyə cəhd göstərdi.\nAğ ev bu bəyanatda İrana qarşı əsassız iddialar səsləndirdi, o cümlədən Yəmən ordusu və xalq komitələrinin Ərrəyad hava limanına qarşı son raket hücumunda İranın rolu olduğunu iddia etdi və ardınca da vurğuladı ki, Vaşinqton Səudiyyə Ərəbistanını himayə etməkdə öhdəliklidir.\nBəhram Qasimi İrana qarşı səsləndirilmiş ittihamları rədd edərək bildirib: İran İslam Respublikası Yəmən xalqının məzlumluq səsi və ədalət axtarışındakı fəryadlarının dünyaya və beynəlxalq qrumlara çatdırılmasında heç bir səydən əsirgəməyəcək.\nİİR XİN sözçüsü deyib: Amerika İrana qarşı tamamiylə əsassız və yalan ittihamlar səsləndirərək həmişə olduğu kimi beynəlxalq ictimaiyyətin ümumi fikrini və beynəlxaql qrumların diqqətini səudiyyəlilərin Yəmən xalqına qarşı qeyri insani və anti-bəşəri cinayətlərindən yayındırmağa çalışır.


Napoleon balacaboy deyilmiş\n08:30 17 Avqust 2013 3800 dəfə oxunub\nLap məktəb vaxtlarından bəzi məlumatlar bizə doğru kimi təqdim olunsa da, sonralar bunların yalan olduğunu öyrənmişik. Kulis.az onlardan bəzilərini təqdim edir:\nDilin fərqli hissələri fərqli dadları hiss edir\nDilin üstündə fərqli dad hüceyrələri var və bəziləri digərlərindən daha hissiyyatlıdırlar. Amma xüsusi hissələrə ayrılmayıblar.\nKolumb da dünyanın düz olduğuna inanırmış\nMəşhur səyyah Kristofor Kolumb dünyanın nə qədər böyük olduğunu bilməmiş ola bilərdi, amma gəmi ilə üzərək dünyanın bir ucundan düşəcəyini fikirləşəcək qədər axmaq deyildi.\nİnsan meymundan yaranıb\nDarvin əslində bunu demək istəməyib, amma əsrlərdir bunu hamı səhv təqdim edib. Onun demək istədiyi bu idi ki, meymunlar və şimpanzelərin əvvəlki insanlarla ortaq cəhətləri daha çox olub.\nSu fərqli yarımkürələrdə fərqli istiqamətlərdə axır\nBunu çox vaxt Avstraliyadan danışanda qeyd edirdilər. Guya cənub yarımkürəsində su fərqli istiqamətdə axır.\nLampanı Edison kəşf edib\nƏn böyük ixtiraçılardan olan Tomas Edison bir çox şeyi kəşf edib, amma əslində lampa onlardan biri deyildi. O, sadəcə ingilis Jozef Svanın ilk dəfə səsləndirdiyi lampa fikrinin üzərində işləyib və onun verdiyi dizayn digərlərininkindən daha praktik olub.\nNapoleonun boyu balaca idi\nNapoleonun əslində boyu 1.70 sm olub. İndiki dövr üçün bu orta boy sayılsa da, həmin dövr üçün belə deyildi. Üstəlik ətrafındakı əsgərlərin də boyu hündür olduğundan belə bir səhv fikir dildən dilə gəzir.\nSiçanlar pendir sevir\nUşaq vaxtı baxdığımız “Tom və Cerri” cizgi filmində həmişə siçanı pendir yeyən görmüşük. Əslində isə siçanlar pendir deyil, fıstıq və ya şirin şeyləri sevirmişlər. Yəni pendir və “Snikers”i yanaşı qoysalar, siçan mütləq şokoladı seçər.\nEynşteyn məktəbdə “iki” alırmış\nBu yalanı təkcə Eynşteyn haqqında yox, 10-dan çox Nobel mükafatlı fizik və ya elm adamı üçün deyiblər. Ancaq Eynşteyn heç də axmaq şagird olmayıb, xüsusilə riyaziyyat və fizika fənlərindən daima yüksək qiymətlər alıb.\n“11 iqlim qurşağından 8-i Azərbaycandadır”\nYəqin tez-tez bu cümləni eşidirsiniz. Bu da geniş yayılmış səhv məlumatlardandır. Əslində dünyada 11 deyil, 13 iqlim qurşağı var. Bunlardan yeddisi əsas, altısı keçid iqlim qurşağıdır. Azərbaycan isə subtropik və mülayim iqlim qurşaqlarının qovuşduğu ərazidə yerləşib. Bu cümlə Azərbaycan ərazisində qeydə alınan 8 iqlim tipindən qaynaqlanır. Unutmaq olmaz ki, tip və qurşaq başqa anlayışlardır.


Qəbələ festivalında mərhum səfir Fuad İsmayılovun xatirəsinə konsert təşkil olunub - AZƏRTAC – Azərbaycan Dövlət İnformasiya Agentliyi\nQəbələ festivalında mərhum səfir Fuad İsmayılovun xatirəsinə konsert təşkil olunub\nQədim və müasir Qəbələ şəhəri Heydər Əliyev Fondunun möhtəşəm beynəlxalq layihəsi olan musiqi festivalına uğurla ev sahibliyi edir.\nAZƏRTAC xəbər verir ki, müxtəlif ölkələrdən görkəmli musiqiçilər, bədii kollektivlər, solistlər və dirijorların iştirak etdiyi Qəbələ VIII Beynəlxalq Musiqi Festivalı çərçivəsində kamera və orkestr konsertləri, muğam axşamı, piano müsabiqəsi keçirilir. Əsasən klassik musiqi əsərlərinin səsləndirildiyi bir musiqi bayramı kimi dünyada tanınan Qəbələ Beynəlxalq Musiqi Festivalında hər il ənənəvi olaraq yubiley tədbirləri, tanınmış musiqiçilərin xatirəsinə həsr edilmiş konsertlər təşkil olunur.\nYerli və xarici musiqisevərlər üçün festivalın proqramına uyğun olaraq avqustun 2-də Heydər Əliyev Konqres Mərkəzindəki kamera zalında Azərbaycanın Avstriyadakı səfiri olmuş və 2011-ci ildə dünyasını dəyişən Fuad İsmayılovun xatirəsinə həsr edilmiş konsert təşkil edilib. Y.Haydn adına Konservatoriyanın və Bratislava Musiqi və İfaçılıq Sənəti Universitetinin tələbəsi, pianoçu Müşfiq Quliyev xatirə konsertində Avropa bəstəkarlarından İ.S.Baxın, F.Şopenin, A.Skryabın və F.Listin əsərlərini səsləndirib.\nMəlumat verilib ki, 2012-ci ildə İtaliyada keçirilən gənc ifaçıların “XXI əsrin incəsənəti” müsabiqəsində iki nominasiya (kamera ansamblı və fortepiano solo) üzrə qalib gələn, 2014-cü ildə III Stokholm Beynəlxalq Müsabiqəsinin laureatı olan istedadlı gənc pianoçu Müşfiq Quliyev 2013-cü ildə mərhum səfir Fuad İsmayılovun xatirəsinə yaradılan “Gələcəyə doğru” Xeyriyyə Fondunun təqaüdçüsü seçilib. O, bu fondun dəstəyi ilə Avstriyanın Y.Haydn adına Konservatoriyana daxil olub. M.Quliyev hazırda həmin təhsil ocağında, eyni zamanda Bratislava Musiqi və İfaçılıq Sənəti Universitetində təhsilini davam etdirir.\nAZERTAG.AZ :Qəbələ festivalında mərhum səfir Fuad İsmayılovun xatirəsinə konsert təşkil olunub


Avropada transferlərə xərclər azalır - bizə dəxli yoxdur\nAvropanın “böyük beşlik” ölkələrində transferlərə xərclənən pulların və oyunçu sayında ciddi şəkildə azalma müşahidə olunur.\nApasport.az saytının məlumatına görə, bu barədə “KPMG Football Benchmark” araşdırma mərkəzi xəbər yayıb.\n2019/20 mövsümündə İngiltərə Premyer Liqası, İspaniya La Liqası, İtaliya A seriyası, Almaniya Bundesliqası və Fransa Liqa1-də ümumilikdə 1302 transfer reallaşıbsa, koronavirus pandemiyasının yaratdığı maliyyə problemi ucbatından cari mövsüm bu say 1037-yə düşüb. Bu mövsüm cəmi 390 oyunçunun keçidi öncəki klubuna pul qazandırıb. Halbuki bu, ötən mövsüm 602 futbolçu ilə əhatə olunurdu. Transfer ödənişi ilə keçən oyunçu sayı 35 faiz azalıbsa, icarəyə əsasında komandasını dəyişənlər 3 faiz artıb.\nHəmçinin ötən mövsümlə müqayisədə transferlərə də az pul xərclənib və oyunçuların dəyərində azalma olub. Bu baxımdan ən kasad çempionat La Liqadır. 2017/18 və 2019/20 mövsümlərində 1 milyard 167 milyon avro xərc çəkən İspaniya çempionatının təmsilçiləri bu mövsüm cəmi 355 milyon avroya oyunçular alıblar. Almaniya Bundesliqasında isə bu rəqəm 364 milyon avroya qədər azalıb.\nAvropa ölkələri ilə müqayisədə Azərbaycan Premyer Liqasında aktivlik o qədər də azalmayıb. Doğrudur, qış fasiləsində ümumilikdə 20 oyunçu transfer olunub. Ancaq ötən yay gerçəkləşən keçidlərlər birlikdə bu rəqəm 100-ə yaxınlaşır. 8 klub üçün bu qədər dəyişiklik isə kifayət qədər yüksək göstəricidir.\nTəbii ki, transferlərə xərclənən pulların azalmasının da Azərbaycan klublarına dəxli yoxdur. Çünki etiraf edək ki, bizdə nadir hallarda hansısa oyunçunun keçidinə görə büdcədən pul xərclənir.\nİlkə imza atdı – “Sabah”ın legioneri\nYayda klubsuz qalacaq ulduzlar – rəmzi komanda


Azay Quliyev Monteneqronun Prezidenti ilə görüşüb - FOTO\n21:52 13 Oktyabr 2016\nMilli.Az Trend-ə istinadən bildirir ki, bu barədə məlumatı Prezident Vuyanoviç Adminstrasiyasının mətbuat xidməti və rəsmi saytı yayıb.\n"ATƏT PA-nın təmsilçiləri öz növbəsində deyiblər ki, missiyanın əsas məqsədi mövcud mandat çərçivəsində fəaliyyət göstərməkdir və ümid edirlər ki, seçkidə iştirak edən tərəflər xoş və qarşılıqlı hörmətə söykənən münasibət sərgiləyəcəklər"- deyə xəbərdə bildirilir.\nQeyd edək ki, Monteneqroda Parlament seçkiləri 16 oktyabrda baş tutacaq və ATƏT PA vitse- prezidenti Azay Quliyev seçkiləri müşahidə missiyasının rəhbəri kimi bu ölkədə səfərdədir. Azay Quliyev seçkilərdən bir gün sonra- 17 oktyabrda seçki ilə bağlı Parlament Assamblyesının ilkin rəyini mətbuata açıqlayacaq.\nAzay Quliyev Monteneqronun Prezidenti görüşüb FOTO